প্রথম বাংলা রক ব্যান্ডটি কবে প্রতিষ্ঠিত হয় ?
মহীনের ঘোড়াগুলি
মহীনের ঘোড়াগুলি ১৯৭৬ সালে কলকাতায় প্রতিষ্ঠিত বাংলা স্বাধীন রক সঙ্গীত ব্যান্ড। এটি ভারতের প্রথম রক ব্যান্ড যা ১৯৭০-এর দশকের মাঝ পর্বে কলকাতায় যাত্রা শুরু করে। গৌতম চট্টোপাধ্যায়, বিশ্বনাথ চট্টোপাধ্যায়, প্রদীপ চট্টোপাধ্যায়, রঞ্জন ঘোষাল, এব্রাহাম মজুমদার, তাপস দাস ও তপেশ বন্দ্যোপাধ্যায়, এই সাত জন ক্ষ্যাপা সঙ্গীতশিল্পী সহকারে নব্বই দশকের পর তারা ব্যাপকভাবে ভারতীয় রক যুগের কিংবদন্তী, দূরদৃষ্টিসম্পন্ন এবং সর্বাধিক প্রভাবশালী আভা-গার্ড সঙ্গীতদল হিসেবে প্রতিষ্ঠিত হয়ে ওঠে। আমেরিকান, লাতিন, রক, জ্যাজ, লোক, বাউল বিভিন্ন সঙ্গীত ধারায় নিরীক্ষামূলক কাজ এবং এসবের প্রভাবের মিশ্রণ থাকায় এই সঙ্গীত দলকে যে কোনো একটি সঙ্গীত শৈলী অনুসারে শ্রেণীভুক্ত বা আলাদা করা কঠিন হবে। তবে বাউল সঙ্গীত এবং বাংলা রক ধারায় লোক ঐতিহ্যের স্বাধীনচর্চার পাশাপাশি প্রায়ই উদ্ভাবনী উপায়ে শাস্ত্রীয় উপাদান একত্রিত করার কারণে মহীনের ঘোড়াগুলিকে লোক-রক সঙ্গীত ব্যান্ড বলা যেতে পারে।
"পৃথিবীটা নাকি ছোট হতে হতে,
স্যাটেলাইট আর কেবলের হাতে
ড্রইংরুমে রাখা বোকা বাক্সতে বন্দি"
এমন কালজয়ি গানের সৃষ্টি করেছে এই ব্যান্ডটি।
সত্তরের দশকে দলটি গড়ে উঠলেও প্রাথমিকভাবে জনপ্রিয়তা অর্জন করতে ব্যর্থ হয়। সে সময়ে গৌতম চট্টোপাধ্যায়ের গানে আমূল নতুনত্ব থাকলেও চলচ্চিত্রের গান বাণিজ্যিকভাবে প্রভাববিস্তার করায় বাংলা সঙ্গীত জগতে একধরণের স্থবিরতা বিরাজ করছিলো। ষাটের দশকের বব ডিলনের মতো তাদের সঙ্গীতেও শহুরে লোক আন্দোলনের একধরণের ব্যক্তিগত আকূতি বা সামাজিক প্রকৃতির ছাপ রয়েছে। ১৯৭৭ থেকে ১৯৭৯ সাল পর্যন্ত "সংবিগ্ন পাখিকূল ও কলকাতা বিষয়ক" (১৯৭৭), "অজানা উড়ন্ত বস্তু বা অ-উ-ব" (১৯৭৮) এবং "দৃশ্যমান মহীনের ঘোড়াগুলি" (১৯৭৯); এই তিনটি অ্যালবাম প্রকাশিত হয়। যদিও সে সময়ে তারা প্রায় অপরিচিত ছিল বলা যায়। নব্বইয়ের দশকের বছরগুলোতে তারা দ্য ভেলভেট আন্ডারগ্রাউন্ড ব্যান্ডের মতোন পুনরায় সমালোচনামূলক মূল্যায়ন পেয়েছে। ১৯৯৫ সালে সমসাময়িক বিভিন্ন শিল্পীদের সমন্নয়ে গৌতম চট্টোপাধ্যায় "আবার বছর কুড়ি পরে" শিরোনামে মহীনের ঘোড়াগুলির একটি কভার সংকলন প্রকাশ করে। জীবনমুখী গান এবং নৈতিক সঙ্গীতদর্শনের কারণে বর্তমানে তাদেরকে বাংলা গানের প্রথিকৃত বিবেচনা করা হয়ে থাকে। গানরচনার শৈলী অনুযায়ী সমালোচনামূলকভাবে বলা যায় তারা জোরালোভাবে বাংলা লোক এবং আমেরিকান শহুরে লোক ধারা কর্তৃক প্রভাবিত।
মাইলস
বাংলাদেশ টেলিভিশন এ মাইল্‌স্‌ হিসেবে তাদের প্রথম অংশগ্রহণ ১৯৮২ সালে। ঐ বছরই মাইল্‌স্‌ শিল্পকলা একাডেমী মিলনায়তনে ১৫০০ সংগীত পিপাসু দর্শকের সামনে তাদের প্রথম সরাসরি কনসার্ট অনুষ্ঠিত করে। ১৯৮২ সালে তারা তাদের প্রথম অ্যালবাম বের করে ইংরেজি ভাষায়। তাছাড়া তাদের প্রথম অ্যালবামটিও ছিল ইংরেজিতে। ঐ সময় কিছু লোক বলেছিল যে, মাইলস বাংলা গান রচনা করতে পারে না, তার পরই মাইলস তাদের প্রথম বাংলা মিউজিক অ্যালবাম বের করে, অ্যালবামটির নাম "প্রতিশ্রুতি"। এর ভেতর "চাঁদ তারা" গানটি খুব জনপ্রিয় হয়েছিল। তাছাড়া বাকি গানগুলোও জনপ্রিয় হয়েছিল। ১৯৯৩ সালে তারা তাদের চতুর্থ মিউজিক (দ্বিতীয় বাংলা মিউজিক) অ্যালবাম "প্রত্যাশা" বের করে, যা বিস্ময়কর সাফল্য অর্জন করে। "প্রত্যাশা" অ্যালবামটি বের হওয়ার কয়েক মাসের ভেতরেই তিন লক্ষ কপি বিক্রি হয়। "প্রত্যাশা" এখনও এই দেশে সবচেয়ে বেশি বিক্রি হওয়া মিউজিক অ্যালবাম।। মাইল্‌স্‌-এর অন্যতম প্রতিষ্ঠাতা সদস্য ছিলেন ফরিদ রশিদ যিনি বর্তমানে যুক্তরাষ্ট্রে প্রবাস জীবনযাপন করছেন।
পাংক রক
পাংক রক একটি রক আন্দোলন। এই রক আন্দোলন ১৯৭৬-১৯৭৭ সালের দিকে মার্কিন যুক্তরাষ্ট্র, যুক্তরাজ্য ও অস্ট্রেলিয়ায় জনপ্রিয় হয়ে ওঠে। দ্যা ক্ল্যাশ, জেনারেশান এক্স, দ্যা জ্যাম, দ্যা র‌্যামোনেস এসব ব্যান্ড এই আন্দোলনে গুরুত্বপূর্ণ ভূমিকা পালন করে। অধিকাংশ পাঙ্ক রক গ্রুপ প্রবল ভাবে রাজনৈতিক এবং প্রচলিত ধ্যান-ধারণা বিরোধী মানসিকতা ধারণ করে। এধরণের প্রায় সব গ্রুপ ই বামপন্থী। কেউ কেউ আবার নৈরাজ্যবাদী।
জাহেদুর রহিম
১৯৭২ সালে তার গাওয়া রবীন্দ্রসঙ্গীতের প্রথম রেকর্ড প্রকাশিত হয়। রহিম ১৯৭৩ সালে বাংলাদেশ বেতার ঢাকা কেন্দ্রে সঙ্গীত প্রযোজক হিসেবে যোগ দেন। ১৯৭৫ সালে তিনি বাংলাদেশ সাংস্কৃতিক দলের প্রতিনিধি হিসেবে রাশিয়া ও ভারত সফরে যান। ১৯৭৭ সালের ১৫ ডিসেম্বর পর্যন্ত তিনি বাংলাদেশ বেতারের নিজস্ব শিল্পী হিসেবে কর্মরত ছিলেন। ১৯৭৭ সালের ১৬ ডিসেম্বর তৎকালীন সামরিক সরকার তাঁকে সেই পদ থেকে অব্যাহতি দেয়।
ঢাকা ক্লাব
ক্লাবটির যাত্রা শুরু ঊনবিংশ শতকের মাঝামাঝি সময়ে। তখন পুরানো ঢাকার আন্টাঘর ময়দান (বর্তমানের বাহাদুর শাহ পার্ক) এর একটি কোনায় আর্মেনীয়দের বিলিয়ার্ড খেলার ক্লাব অবস্থিত ছিলো। পরে ইংরেজরা এটি কিনে নেয়।
সাইকেডেলিক রক
বিখ্যাত সাইকেডেলিক ব্যান্ডের মধ্যে আছে পিংক ফ্লয়েড এবং দ্য ডোর্স্‌। উল্লেখযোগ্য বাংলা সাইকেডেলিক রক ব্যান্ডের মধ্যে রয়েছে মহীনের ঘোড়াগুলি, মনোসরণি, ফিলিংস, শিরোনামহীন, হজিয়া, শহরতলী, মেঘদল ও অ্যশেস।
রবীন্দ্রসঙ্গীত
বাংলা চলচ্চিত্রে রবীন্দ্রসংগীতের প্রয়োগ শুরু হয় ১৯৩৭ সালে। ওই বছর নিউ থিয়েটার্স প্রাইভেট লিমিটেড প্রযোজিত ও প্রমথেশ বড়ুয়া পরিচালিত "মুক্তি" চলচ্চিত্রে প্রথম রবীন্দ্রসংগীত ব্যবহার করা হয়। এরপর সত্যজিৎ রায়, ঋত্বিক ঘটক, গৌতম ঘোষ, ঋতুপর্ণ ঘোষ প্রমুখ আন্তর্জাতিক-খ্যাতিসম্পন্ন পরিচালকগণ তাঁদের ছবিতে সার্থকভাবে রবীন্দ্রসংগীত প্রয়োগ করেছেন। মূলধারার বহু জনপ্রিয় চলচ্চিত্রেও জনপ্রিয় রবীন্দ্রসংগীতগুলি ব্যবহার করা হয়।
নিউ থিয়েটার্স প্রাইভেট লিমিটেড প্রযোজিত ও প্রমথেশ বড়ুয়া পরিচালিত "মুক্তি" (১৯৩৭) চলচ্চিত্রে প্রথম রবীন্দ্রসংগীত প্রয়োগ করা হয়েছিল। এই ছবির সংগীত পরিচালক ছিলেন বিশিষ্ট রবীন্দ্রসংগীত শিল্পী পঙ্কজ কুমার মল্লিক। পঙ্কজকুমার মল্লিক রবীন্দ্রনাথের অনুমতি নিয়ে কবির "খেয়া" কাব্যগ্রন্থের "শেষ খেয়া" কবিতাটিতে সুরারোপ করেন এবং এই চলচ্চিত্রে প্রয়োগ করেন। গানটি "দিনের শেষে ঘুমের দেশে" শিরোনামে রেকর্ডে প্রকাশিত হয় ও জনপ্রিয়তা অর্জন করে। "মুক্তি" চলচ্চিত্রে পঙ্কজকুমার মল্লিক রবীন্দ্রনাথের "আজ সবার রঙে রঙ মেশাতে হবে", "তার বিদায়বেলার মালাখানি" ও "আমি কান পেতে রই" গান তিনটিও ব্যবহার করেছিলেন।
উইনিং (ব্যান্ড)
১৯৮৮ সালে রঞ্জন ক্রিকেট খেলতে গিয়ে আহত হয়ে আংগুল ভেঙ্গে ফেলেন এবং আর ড্রামস বাজাতে সক্ষম ছিলেন না । এ অবস্থাতে টিপু ব্যান্ডে যোদ দেন ড্রামার হিসেবে।১৯৯১ সালে তাদের সেলফ টাইটেল অ্যালবাম উইনিং বের হয় এবং বাবু ও রেজা ব্যান্ড ত্যাগ করেন।তখন ব্যান্ডের নতুন সদস্য হিসেবে যোগ দেয় কি-বোর্ডে বিপ্লব ও সজল ম্যানেজার।
সোল্‌স
সোল্‌স (ইংরেজি: Souls) বাংলাদেশের একটি জনপ্রিয় পপ মিউজিক ব্যান্ড। চট্টগ্রামে প্রতিষ্ঠিত হয়, এবং পরে ঢাকায় চলে আসেন । গত চার দশকেরও বেশি সময় ধরে এই ব্যান্ডটি বেশ কিছু জনপ্রিয় গান উপহার দিয়েছে বাংলা ভাষার শ্রোতাদের।
শিরোনামহীন
শিরোনামহীন বাংলাদেশের একটি রক ব্যান্ড। তারা তাদের ক্লাসিকাল রক, প্রোগ্রেসিভ রক, এবং ফোক ধাঁচের সঙ্গীতের জন্য খ্যাতি অর্জন করে। গানের কথা, কম্পোজিশন এবং জনবহুল লাইভ শোর জন্য তারা বাংলাদেশের জনপ্রিয় ব্যন্ডসমূহের মধ্যে অন্যতম স্থান অর্জন করেছে। সঙ্গীতের কাজে তাদের ব্যবহৃত বাদ্যযন্ত্রসমূহের মধ্যে রয়েছে সরোদ, স্যালো, সরাজ, বেহালা এবং আরও অনেক। ২০১০ সালে শিরোনামহীন ব্যান্ডের ওপর একটি তথ্যচিত্র প্রকাশিত হয়েছে। ২০০৮ সালের ১ আগস্ট তারা বামবার সদস্যপদ লাভ করে।
নকীব খান
কৈশোরেই ব্যান্ড সংগীতের সাথে জড়িয়ে পড়েন নকীব খান। `বালার্ক` নামের একটি ব্যান্ডে গায়ক ও পিয়ানিস্ট হিসেবে তার প্রথম আত্নপ্রকাশ। কিছু দিন গাওয়ার পর বালার্ক ছেড়ে যোগ দেন সোলস্‌-এ। সোলস্‌ হলো স্বাধীনতা যুদ্ধের পর ১৯৭২ সালে সাহেদ-উল-আলম এর নেতৃত্বে নতুন নতুন স্বপ্নে বিভোর কিছু তরুণদের সমন্বয়ে গঠিত “সুরেলা” নামের একটি অর্কেস্ট্রা দল। ১৯৭৪ সালে যার নাম পরিবর্তিত করে “সোলস্” রাখা হয়। সাজেদ, লুলু ও রনি তখন এর প্রতিষ্ঠাতা সদস্য ছিলেন। প্রখ্যাত শিল্পী তপন চৌধুরী ও আহমেদ নেওয়াজ এরপর অতি অল্প সময়ের মধ্যে ১৯৭৪ সালে “সোলস্” এ যোগ দেন নকীব খান। নকীব খান যোগ দেওয়ার পর নিজেদের সুর ও কথায় গান কম্পোজ শুরু হয়।
লাভ রান্‌স ব্লাইন্ড (এলআরবি)
লাভ রানস ব্লাইন্ড বা এল আর বি বাংলাদেশের একটি রক ব্যান্ড দল। ১৯৯১ সালের ৫ই এপ্রিল গিটারিস্ট আইয়ুব বাচ্চু এটি প্রতিষ্ঠা করেন চট্টগ্রাম শহরে।
হেমেন্দ্রমোহন বসু
হেমেন্দ্রকুমার এদেশে প্রথম রেকর্ড তৈরির কারখানা খুলেছিলেন। এই রেকর্ড ছিল ফনোগ্রামের সিলিন্ডার। ধর্মতলার মার্বেল হাউসে "দ্য টকিং মেশিন হল" নামে এই কারখানা তিনি খোলেন। পরে বৌবাজার স্ট্রীটের দেলখোস হাউসে এই কারখানা স্থানন্তরিত হয়। ১৯০৫ খ্রীষ্টাব্দে বঙ্গভঙ্গ আন্দোলন শুরু হবার পরেই এইচ. বোসেস রেকর্ডের আত্মপ্রকাশ এবং বন্দেমাতরম গান সহ শুধু দেশাত্মবোধক গানই এতে প্রচার করা হয়েছিল। স্বদেশী গান প্রচারের জন্য তিনি তাঁর প্রধান শিল্পী হিসাবে পেয়েছিলেন রবীন্দ্রনাথ ঠাকুর এবং দ্বিজেন্দ্রলাল রায়কে। তাঁর তৈরি রেকর্ডে লালচাঁদ বড়াল বহু গান দিয়েছিলেন। দ্য টকিং মেশিন হল - এ মেরামতি বিভাগও চালু করেছিলেন। প্যাথে ডিস্কে এইচ. বোসেস রেকর্ডসের প্রথম চালান কলকাতায় আসে ১৯০৮ খ্রিস্টাব্দে।
কলকাতা ডার্বি
১৯২০ সালে, জোরা বাগানের ক্লাবটি মোহন বগনের বিরুদ্ধে মাঠে খেলেছিলেন, যারা তার তারকা খেলোয়াড় সাইলেশ বোস ছাড়াও ক্লাবের সহ-সভাপতি সুরেশ চন্দ্র চৌধুরীর উৎসাহ নিয়ে খেলেন। শিল্পপতির অসন্তোষের কারণে তিনি নতুন ক্লাব গঠনের সিদ্ধান্ত নেন এবং পূর্ববাংলার জন্ম হয়। চৌদ্দী এবং তার সহ-প্রতিষ্ঠাতা ছিলেন পূব বঙ্গ বা ইস্ট বেঙ্গল থেকে যা বিশেষভাবে এখনকার আধুনিক যুগের বাংলাদেশ হয়ে উঠেছেন, এই ক্লাবটি এখন সাধারণভাবে সেই অঞ্চল থেকে আসা মানুষদের দ্বারা সমর্থিত। এর ফলস্বরূপ ক্লাবগুলি দুটি ভিন্ন আর্থ-সামাজিক গোষ্ঠী দ্বারা সমর্থিত ছিল, যদিও এটি বেশিরভাগ সময় সময়ের মধ্যে পরিবর্তিত হয়েছে। প্রথম কলকাতা ডার্বি ১৯২৫ সালে কলকাতা লীগে অনুষ্ঠিত হয়, যা ইস্ট বেঙ্গল জয় করে ১-০ গোলে। 
যদিও সঠিক পরিসংখ্যান বিতর্কিত হলেও, ইস্ট বেঙ্গল বনাম মোহন বাগান ৩৫০ টির বেশি ডার্বি ম্যাচের ঐতিহাসিক মাইলফলক অতিক্রম করে। এখন পর্যন্ত, কলকাতার ইস্ট বেঙ্গল এবং মোহন বাগানের প্রতিদ্বন্দ্বীরা একে অপরের বিপক্ষে ৩৬১ ম্যাচ খেলেছে। এই তথ্য প্রতিযোগিতামূলক সহ, বন্ধুত্ব এবং মিল উপর হেঁটে ইস্ট বেঙ্গল ১২৭ টি ম্যাচ জিতেছে, মোহন বাগানের ১১৬ ম্যাচ জিতেছে এবং ১১৮ টি ড্রতে শেষ হয়েছে।
বিসমিল্লাহ্ খান
সানাইকে ভারতের উচ্চাঙ্গ সঙ্গীত জগতের যন্ত্র হিসেবে প্রতিষ্ঠিত করবার একক কৃতিত্ব ভারতের উচ্চাঙ্গ ওস্তাদ বিসমিল্লাহ খান সাহেবের। ১৯৩৭ সালে কলকাতায় অল ইন্ডিয়া মিউজিক কনফারেন্সে সানাই বাজিয়ে একে ভারতীয় সঙ্গীতের মূল মঞ্চে নিয়ে আসেন। ১৯৫০ সালের ২৬শে জানুয়ারি দিল্লীর লাল কেল্লায় অনুষ্ঠিত ভারতের প্রথম প্রজাতন্ত্র দিবসে বিসমিল্লাহ খান সাহেব তাঁর অন্তরের মাধুরী ঢেলে রাগ কাফি বাজিয়ে মুগ্ধ করেছিলেন সারা ভারতবর্ষকে।
চন্দ্রবিন্দু (ব্যান্ড)
১৯৮৯ সালে যাত্রা শুরু করে চন্দ্রবিন্দু। ব্যান্ডটি চন্দ্রিলের বিদ্রুপাত্নক, কথ্য ভাষার গানের কথার জন্য পরিচিত। এসব কথায় সাম্প্রতিক ঘটনা এবং সাংস্কৃতিক পরিমন্ডলের সূত্র দেয়া থাকে। এছাড়া তারা উপল ও অনিন্দ্যের লেখা ভিন্ন ধাঁচের গানও পরিবেশন করে থাকে।
শিরোনামহীন
ব্যান্ড গঠনের প্রায় আট বছর পরে শিরোনামহীন তাদের প্রথম এ্যালবাম প্রকাশ করে। তাদের সর্বশেষ এলবামের নাম "শিরোনামহীন শিরোনামহীন" যা ২০১৩ সালের ১৯ জুলাই প্রকাশ পায়।
শিরোনামহীন বাংলাদেশের সর্বাধিক বাণিজ্যিকভাবে সফল এবং প্রভাবশালী রক ব্যান্ডগুলির একটি। ২০০৫ সালে কালচারাল জার্নালিস্ট ফোরাম অব বাংলাদেশ শিরোনামহীনকে দেশের সেরা ব্যান্ড হিসেবে নির্বাচন করে। ২০০৬ সালে শিরোনামহীন তাদের "পাখি" মিউজিক ভিডিওর জন্য সিটিসেল-চ্যানেল আই মিউজিক এওয়ার্ড লাভ করে।
বঙ্গমাতা
১৯০৫ সালে ব্রিট্রিশ ভারতের শাসকগণ বাংলাকে ভেঙে দুই টুকরো করার উদ্যোগ নেয় যা বঙ্গভঙ্গ নামে সুপরিচিত। অনেক বাঙালী সাহিত্যিক, বুদ্ধিজীবী স্বাংস্কৃতিক এবং রাজনৈতিক আন্দোলনে সম্পৃক্ত হয় এবং বঙ্গভঙ্গের বিরোধিতা করে। সেই সময় থেকে বাংলা দেশাত্ববোধক গানে বাংলা মা গুরুত্ব পেতে শুরু করে। দ্বিজেন্দ্রলাল রায় রচিত "ধন ধান্য পুষ্পে ভরা" এবং "বঙ্গ আমার জননী আমার" সহ বহু দেশাত্ববোধক সংগীত রচিত হয়।
৪৯ বেঙ্গল রেজিমেন্ট
প্রথম বিশ্বযুদ্ধের সময়ে বৃটিশ সেনাবাহিনীর প্রচুর পরিমাণে লোকবলের দরকার পড়ে। তারা বাঙালি জাতিসহ আরও কয়েকটি জাতিকে 'অসামরিক জাতি' মনে করত। কিন্তু যুদ্ধের কারণে তারা বাঙালিদের সৈনিক হিসেবে অন্তর্ভুক্ত করা শুরু করে। ১৯১৬ সালের ৭ আগস্ট ঢাকায় লেজিসলেটিভ কাউন্সিলের সভায় গভর্নর লর্ড কারমাইকেল বাঙালি পল্টন গঠনের সরকারি সিদ্ধান্ত ঘোষণা করেন। পল্টনে প্রায় ৪০ জন ভারতীয় কমিশন্ড অফিসার ছিলেন। বাংলাদেশের জাতীয় কবি কাজী নজরুল ইসলাম বাঙালি পল্টনের সৈনিক হিসেবে করাচিতে প্রায় তিন বছর অবস্থান করেছিলেন। নাম জানা যায় সৈনিকদের মধ্যে আছেন সুবেদার মন বাহাদুর সিংহ, সুবেদার মেজর অধিক্রম মজুমদার, হাবিলদার মোহিতকুমার মুন্সী প্রমুখ।
ঢাকা ক্লাব
ঢাকা ক্লাব বাংলাদেশের রাজধানী ঢাকায় অবস্থিত প্রাচীনতম বিনোদনমূলক সংগঠন। রমনা এলাকায় অবস্থিত এই পার্কটি ঊনবিংশ শতাব্দীতে ব্রিটিশ ও অন্যান্য ইউরোপীয়দের বিনোদনের জন্য প্রতিষ্ঠিত হয়, এবং বিংশ শতকের প্রথম ভাগ পর্যন্ত এখানে কেবল শ্বেতাঙ্গদেরই প্রবেশাধিকার ছিল।
বাথোরী
১৯৮৩ সালে স্টকহোমে ব্যান্ডটি গঠিত হয়। ১৭ বছর বয়সী কুয়োরথন নামের গিটারিস্ট এটা গঠন করেন যাতে যোগ দেয় ড্রামার ভান্স ও বেজিস্ট হানই। অনেক নাম পরিবর্তন করার পরে তাদের নাম ঠিক করা হয় বাথোরী নামে। ঐ বছরই তারা প্রথম রেকর্ডিং চুক্তি করে যখন কুয়োরথন সক্ষম হন টাইফোন গ্রামোফোনের বস, যিনি মূল ব্যক্তির বাবা তার সম্মতি পান ২টি গান স্ক্যান্ডিনেভিয়ান মেটাল অ্যাটাক নামের অ্যালবামে দিতে। ঐ ২টি গান অপ্রত্যাশিতভাবে শ্রোতাদের দৃষ্টি আকর্ষণ করে। শীঘ্রই টাইফোন গ্রামোফোন কুয়োরথনের সাথে যোগাযোগ করেন ও তাদের সাথে একটি পুরো অ্যালবাম রেকর্ডিং-এর চুক্তি করেন। যদিও ১৯৮২ সালে ভেনম ব্যান্ডের ব্ল্যাক মেটাল নামের অ্যালবামে ঐ ধারার গানের নাম প্রথম আসে, কিন্তু বাথোরী ব্যান্ডের প্রথম অ্যালবামে শয়তানী গানের কথা ও অমানুষিক গলার স্বর প্রথম ধরা পড়ে যা ওই ধারাকে সংজ্ঞায়িত করে। অনেক ব্যান্ড কল্পনা করে যে ভেনম হচ্ছে তাদের অনুপ্রেরণা। ১৯৮৫ সালে কিক অ্যাস নামের ম্যাগাজিনের সাথে সাক্ষাৎকারে কুয়োরথন বলেন যে তাদের প্রথম অ্যালবাম বের হওয়ার পরে তিনি ভেনম ব্যান্ডের নাম শুনেছেন। তিনি আরও বলেন যে তিনি অনেক জনপ্রিয় হেভি মেটাল ব্যান্ডদের অপছন্দ করেন যেমন-আয়রন মেইডেন ও জুডাস প্রিস্ট। তিনি বলেন যে তাদের অনুপ্রেরণা ছিল ব্ল্যাক সাবাথ, মোটর হেড ও পাঙ্ক রক। বাথোরী ব্যান্ডের অ্যালবামগুলো ১৯৯০-এর দশকে জনপ্রিয় হয়ে ওঠা নরওয়েজিয়ান ব্ল্যাক মেটাল ব্যান্ডদের অনুপ্রেরণা ছিল।
সেক্স পিস্টলস
১৯৭২ সালে ইংল্যান্ডের লন্ডন শহরের কয়েকজন কিশোর মিলে গড়ে তোলে 'দ্যা স্ট্র্যান্ড' (The Strand) নামক একটি গ্রুপ যেটি থেকে পরে জন্ম সেক্স পিস্টলসের। স্ট্র্যান্ডের ভোকালিস্ট ছিলেন স্টিভ জোন্স,ড্রামার পল কুক এবং গিটারে ওয়ালি নাইটিংগেল।তখন জোন্স আর কুক চোরাই ইন্সট্রুমেন্ট বাজাতেন। জোন্স পরবর্তীতে স্বীকার করেন এটি যে তারা কোন কনসার্ট শেষে স্টেজ থেকে যতটুকু সম্ভব গিয়ার চুরি করে আনতেন, যা তাদের প্র্যাকটিসের সম্বল ছিল।
দ্যা স্ট্র্যান্ডের (যা Swankers নামেও পরিচিত ছিল) সদস্যরা লন্ডনের চেলসির কাছে 'Acme Attraction' ও 'Too Fast To Live,Too Young To Die' নামের দুটি পোশাকের দোকানে আড্ডা দিতেন। Too Fast To Live,Too Young To Die দোকানটির মালিক ছিলেন ম্যালকম ম্যাক্লারেন এবং ভিভিয়েন ওয়েস্টউড।১৯৭১ সালে লেট ইট রক নামে চালু হওয়া এ দোকানটি একসময় পরিনত হয় লন্ডনের পাঙ্ক রক সিনের কেন্দ্রবিন্দুতে যা সিড ভিশাস,জিন অক্টোবর,মার্ক স্টুয়ারট সহ অনেক প্রতিভাবান শিল্পীদের কাছাকাছি নিয়ে আসে। 
১৯৭৪ সালে জোন্স ম্যাক্লারেনকে রাজি করান তাদের ব্যান্ড গড়ায় সাহায্য করার জন্য। ম্যাক্লারেন হন স্ট্র্যান্ডের ম্যানেজার। তার দোকানে তখন কাজ করতেন গ্লেন ম্যাটলক,যাকে ব্যান্ডের বেজিস্ট হিসেবে নিযুক্ত করা হয়।
নিউইয়র্কে কিছুদিন New York Dolls এর ম্যানেজার হিসেবে কাজ করে ম্যাক্লারেন ১৯৭৫ সালের মে মাসে লন্ডনে ফেরেন। ম্যানহ্যাটেনের উঠতি পাঙ্ক রক সিন দেখে অনুপ্রাণিত হয়ে ম্যাক্লারেন স্ট্র্যান্ডের উন্নতিতে মনোযোগ দেন।গ্রুপটি থেকে নাইটিংগেলকে বের করে দেওয়া হয় এবং ভোকালে জোন্স স্বচ্ছন্দ বোধ না করায় তিনি গিটারের দায়িত্ব নিয়েছিলেন।গ্রুপটির তখন নাম ছিল QT Jones and the Sex Pistols।
ম্যাক্লারেন নিউইয়র্ক ডলস থেকে Sylvain Sylvain কে লন্ডনে আনার পরিকল্পনা করেছিলেন যদিও তা পরে বাস্তবায়িত হয়নি।এরপর ব্যান্ডের জন্য স্থানীয় একজন সদস্য খোঁজা শুরু হয়।ম্যাটলক বলেন, "Everyone had long hair then, even the milkman, so what we used to do was if someone had short hair we would stop them in the street and ask them if they fancied themselves as a singer."ম্যাক্লারেন রিচারড হেল কে বেশ কয়েকবার যোগদানের অনুরোধ করলেও হেল তা প্রত্যাখ্যান করেন।
আজম খান
আজম খানের কর্মজীবনের শুরু প্রকৃতপক্ষে ষাটের দশকের শুরুতে। ১৯৭১ সালের পর তার ব্যান্ড উচ্চারণ এবং আখন্দ (লাকী আখন্দ ও হ্যাপী আখন্দ) ভ্রাতৃদ্বয় দেশব্যাপী সঙ্গীতের জগতে ব্যাপক আলোড়ন সৃষ্টি করে। বন্ধু নিলু আর মনসুরকে গিটারে, সাদেক ড্রামে আর নিজেকে প্রধান ভোকাল করে করলেন অনুষ্ঠান। ১৯৭২ সালে বিটিভিতে সেই অনুষ্ঠানের "এতো সুন্দর দুনিয়ায় কিছুই রবে না রে" ও "চার কালেমা সাক্ষী দেবে" গান দু'টি সরাসরি প্রচার হলো। ব্যাপক প্রশংসা আর তুমুল জনপ্রিয়তা এনে দিলো এ দু'টো গান। দেশজুড়ে পরিচিতি পেয়ে গেলো তাদের দল। ১৯৭৪-১৯৭৫ সালের দিকে তিনি বাংলাদেশ টেলিভিশনে "বাংলাদেশ" (রেললাইনের ঐ বস্তিতে) শিরোনামের গান গেয়ে হৈ-চৈ ফেলে দেন। তার পাড়ার বন্ধু ছিলেন ফিরোজ সাঁই। পরবর্তীকালে তার মাধ্যমে পরিচিত হন ফকির আলমগীর, ফেরদৌস ওয়াহিদ, পিলু মমতাজের সাথে। এক সাথে বেশ কয়েকটা জনপ্রিয় গান করেন তারা। এরই মধ্যে আরেক বন্ধু ইশতিয়াকের পরামর্শে সৃষ্টি করেন একটি এসিড-রক ঘরানার গান "জীবনে কিছু পাবোনা এ হে হে!" তিনি দাবী করেন এটি বাংলা গানের ইতিহাসে- প্রথম হার্ডরক!
আমার সোনার বাংলা
"আমার সোনার বাংলা" গানটি রচিত হয়েছিল ১৯০৫ সালের বঙ্গভঙ্গ আন্দোলনের পরিপ্রেক্ষিতে। গানটির পাণ্ডুলিপি পাওয়া যায়নি, তাই এর সঠিক রচনাকাল জানা যায় না। সত্যেন রায়ের রচনা থেকে জানা যায়, ১৯০৫ সালের ৭ আগস্ট কলকাতার টাউন হলে আয়োজিত একটি প্রতিবাদ সভায় এই গানটি প্রথম গীত হয়েছিল। এই বছরই ৭ সেপ্টেম্বর (১৩১২ বঙ্গাব্দের ২২ ভাদ্র) "সঞ্জীবনী" পত্রিকায় রবীন্দ্রনাথের স্বাক্ষরে  গানটি মুদ্রিত হয়। এই বছর "বঙ্গদর্শন" পত্রিকার আশ্বিন সংখ্যাতেও গানটি মুদ্রিত হয়েছিল। তবে ৭ অগস্ট উক্ত সভায় এই গানটি গীত হওয়ার কোনো প্রমাণ পাওয়া যায় না। বিশিষ্ট রবীন্দ্রজীবনীকার প্রশান্তকুমার পালের মতে, "আমার সোনার বাংলা" ১৯০৫ খ্রিস্টাব্দের ২৫ অগস্ট কলকাতার টাউন হলে "অবস্থা ও ব্যবস্থা" প্রবন্ধ পাঠের আসরে প্রথম গীত হয়েছিল।
বাংলাদেশে মঞ্চনাটক
১৭৫৭ সাল থেকে ইংরেজি ঔপনিবেশবাদীদের গৃহীত রাজনৈতিক ও অর্থনৈতিক ব্যবস্থাসমূহ ১৯ শতকের প্রথম দিকে বাঙালি রেনেসাঁর জন্ম দেয়। এসময় বাংলাদেশের সমাজ,সংস্কৃতি ও সাহিত্যে ব্যাপক পরিবর্তন সাধিত হয়। ১৭৯৫ খ্রিষ্টাব্দে গেরাসিম স্তেপানোভিচ লেবেদেফ কর্তৃক সর্বপ্রথম কলকাতায় "দ্য বেঙ্গলি মঞ্চনাটক" নামে একটি মঞ্চনাটক গড়ে ওঠে। ১৮৩১ খ্রিষ্টাব্দে প্রসন্নকুমার ঠাকুর হিন্দু মঞ্চনাটক প্রতিষ্ঠা করেন যা বাঙাালি প্রতিষ্ঠিত প্রথম মঞ্চনাটক। এসময় বাংলা আধুনিক নাটকের জনক মাইকেল মধুসূদন দত্ত ইংরেজী নাটক অবলম্বনে বেশ কিছু নাটক রচনা করেন। ফলে ইউরোপীয় প্রভাবে আধুনিক বাংলা নাটকের ভিত রচিত হয়। এছাড়া ঢাকা থেকে প্রকাশিত দীনবন্ধু মিত্রের নীল দর্পণ নাটকটি সেসময়ের সামাজিক রাজনৈতিক পরিস্থিতি বিবেচনায় উল্লেখযোগ্য নাটক হিসেবে পরিগনিত হয়। ঊনবিংশ শতাব্দীর শেষার্ধে রবীন্দ্রনাথ ঠাকুর ইউরোপীয় ভাবধারার বাংলা নাটকের নিজস্ব রূপ প্রদান করেন। পরবর্তীতে গিরিশচন্দ্র ঘোষ বাংলা নাটকের এই আধুনিক রূপ গণমানুষের দ্বারে নিয়ে যান।
দ্য বিটল্‌স
প্রথম যুগের রক এন্ড রোল এবং পপ সঙ্গীতে তাদের প্রভাবের জন্য তাদের শিল্পসম্মত অর্জন ও বাণিজ্যিক সফলতা একটি মর্যাদাপূর্ণ আসনে আসীন হয়ে আছে। যদিও তাদের প্রাথমিক সাঙ্গীতিক ধরন ১৯৫০-এর রক এ্যান্ড রোল এর মূলে প্রোথিত ছিল, তারপরও বিভিন্ন সাঙ্গীতিক ধরন, যেমন, লোক সঙ্গীত, রকাবেলী সাইকেডেলিক এবং ভারতীয় সঙ্গীতের বিভিন্নতাকে ধারণ করেছিল বিটল্‌স।
বাংলাদেশে ক্রিকেটের ইতিহাস
অষ্টাদশ শতকে ব্রিটিশ ইস্ট ইন্ডিয়া কোম্পানি বাংলায় প্রথম ক্রিকেট খেলার প্রচলন করে। ১৭৯২ সালে প্রথমবারের মতো ক্রিকেট খেলা আয়োজনের কথা জানা যায়। সম্ভবতঃ আরও একদশক পূর্বে খেলাটি অনুষ্ঠিত হতে পারে। ১৯৩৪ সালে ব্রিটিশ ভারতে অবস্থান করে ভারতীয় ক্রিকেট নিয়ন্ত্রণ বোর্ড রঞ্জি ট্রফি প্রতিযোগিতার প্রচলন ঘটায়। ১৯৩৮-৩৯ মৌসুমে বাংলা শিরোপা লাভ করে। ভারত বিভাজনের ফলে বাংলাও বিভক্ত হয়ে যায়। ১৯৫৪ সালের পূর্ব পর্যন্ত পূর্ব বাংলা আনুষ্ঠানিকভাবে কোন খেলায় অংশ নেয়নি।
প্রমিথিউস (ব্যান্ড)
প্রমিথিউস বাংলাদেশের একটি জনপ্রিয় ব্যান্ড দল। ১৯৮৬ সালে প্রতিষ্ঠিত এই ব্যান্ড দলের নামকরণ করা হয় গ্রীক দেবতা প্রমিথিউসের নামানুসারে। ৮০'র দশকের অন্যতম জনপ্রিয় এই ব্যান্ডের রয়েছে বেশ কয়েকটি জনপ্রিয় গান। প্রমিথিউস ব্যান্ডের মোট ১৮ টি অ্যালবাম প্রকাশিত হয়েছে। প্রত্যেকটি অ্যালবামেই রয়েছে সমসাময়িক বিভিন্ন সমস্যা নিয়ে এবং দেশাত্মবোধক গান। এছাড়াও দলটির অন্যতম বৈশিষ্ট্য ছিল দলের প্রধান ও ভোকাল বিপ্লবের বাহারি সাজ এবং নতুন ধাঁচের গান।
আখতার সাদমানী
১৯৬১ সালে সাদমানী পূর্ব পাকিস্তানে ফিরে আসেন এবং ঢাকার পাকিস্তান বেতারে নিজস্ব শিল্পী হিসেবে যোগ দেন। ১৯৬৬ সালে তিনি বাংলাদেশ বেতারের সঙ্গীত পরিচালক পদে অধিষ্ঠিত হন। ১৯৮০ সালে তিনি "সুর রং একাডেমি অব ক্লাসিক্যাল মিউজিক" প্রতিষ্ঠা করেন। এই একাডেমিটি বাংলাদেশে হিন্দুস্তানি শাস্ত্রীয় সঙ্গীতের জন্য প্রতিষ্ঠিত প্রথম একাডেমি।
ভারতের সংগীত
ভারত রক সংগীত 'দৃশ্য' চলচ্চিত্র অথবা মিশ্র সাংগীতিকতার 'দৃশ্যগুলো' কিন্তু সাম্প্রতিক বছরগুলোতে এক ধরনের অবস্থানে গভীর ভক্তি অর্জন করে এর নিজের মতো আবির্ভূত হয়েছে। বিগত শতকের ছয়ের দশকে ভারতে রক সংগীত আসল রূপ পেয়েছিল, যখন দ্য বিটলস প্রমুখ আন্তর্জাতিক শিল্পীরা ভারত সফর করেন এবং এখানে তাঁরা তাঁদের সংগীত উপস্থাপন করেন। এই শিল্পীদের ভারতীয় সংগীতজ্ঞ, যেমন রবি শংকর এবং জাকির হুসেন প্রমুখের সঙ্গে সহযোগিতা রাগা রক সংগীতের উন্নয়নে ছাপ ফেলেছিল। আন্তর্জাতিক সফ্টওয়্যার রেডিয়ো স্টেশন, যেমন ভয়েস অফ আমেরিকা, বিবিসি, এবং রেডিয়ো শ্রীলংকা জনগণের মধ্যে পশ্চিমি পপ, লোক সংগীত, এবং রক সংগীত স্প্রচারের ব্যাপারে বড়ো ভূমিকা নিয়েছিল। ভারতীয় রক ব্যান্ডগুলো পুরো চেহারা পেতে আরম্ভ করে একমাত্র খানিকটা পরে, ১৯৮০ খ্রিস্টাব্দে শুরু হওয়া দশকের শেষদিক নাগাদ।
রায়ান গসলিং
২০০৭ সালে গসলিং "পুট মি ইন দ্য কার" শীর্ষক একটি একক গান রেকর্ড করেন, যা এখন ইন্টারনেটে পাওয়া যাচ্ছে এবং ডাউনলোড করা যাচ্ছে।< একই বছরে গসলিং এবং তার বন্ধু জাক শিল্ডস মিলে ইন্ডি রক সঙ্গীত দল ডেড ম্যান্‌স বোনস্‌ গঠন করেন। তাদের দুজনের প্রথম পরিচয় হয়েছিল ২০০৫ সালে যখন গসলিংয়ের রেচেল ম্যাকঅ্যাডামসের সাথে সম্পর্ক ছিল এবং শিল্ডসের রেচেলের বোন কেলিনের সাথে সম্পর্ক ছিল। তারা প্রথমে মনস্টার থিম যুক্ত গীতি নাট্যমঞ্চ প্রকল্পের কথা ভাবেন, কিন্তু পরে সঙ্গীত দল গঠন করেন, কারণ তারা বুঝতে পারেন যে নাট্য মঞ্চস্থ করা ব্যয়বহুল হতে পারে। তারা সিলভারলেক কনজারভেটরির শিশুদের দলকে সাথে নিয়ে নিজেরাই সকল বাদক যন্ত্র বাজানো শিখেন এবং তাদের সঙ্গীত দলের নামে তাদের প্রথম অ্যালবাম রেকর্ড করেন। গসলিং রেকর্ডে গানে কণ্ঠ দেন, পিয়ানো, গিটার, বেজ গিটার ও সেলো বাজান। ২০০৯ সালের ৬ অক্টোবর অ্যান্টি-রেকর্ডস থেকে অ্যালবামটি প্রকাশিত হয়। "পিচফোর্ক মিডিয়া" এর প্রশংসা করে লিখে, "অদ্বিতিয়, চিত্তাকর্ষক ও সুন্দর অদ্ভুত রেকর্ড", অন্যদিকে, "প্রিফিক্স" মনে করে অ্যালবামটি "বিরলভাবে কালতীর্ণ ও অনুপযুক্ত নয়।" যাই হোক, "স্পিন" ম্যাগাজিন মনে করে অ্যালবামটিতে "অভিনয়শিল্পীরা দ্বিধাপূর্ণ পপ সঙ্গীতজ্ঞ হয়ে ওঠে এই নিয়মের ব্যতিক্রম ঘটে নি" এবং "এন্টারটেইনমেন্ট উয়িকলি" এর সমালোচনা করে লিখে, "বিতৃষ্ণ, গথিক মূল্যহীন।"
মাহবুব উল আলম চৌধুরী
১৯৫২'র ভাষা আন্দোলন থেকে শুরু করে ১৯৭১ এ বাংলাদেশের স্বাধীনতা যুদ্ধ পর্যন্ত পূর্ব পাকিস্তানের বাঙালিদের ওপর পশ্চিম পাকিস্তানের শোষণের বিরুদ্ধে সোচ্চার ছিলেন মাহবুব উল আলম চৌধুরী। ১৯৫৩ সালে গণতন্ত্রী পার্টি গঠিত হলে তিনি তার কেন্দ্রীয় কমিটির সভ্য নির্বাচিত হন। ১৯৫৪ সালে তিনি যুক্তফ্রন্টের পক্ষে কাজ করেন। ১৯৬৫-৬৬ সালে কমিউনিস্ট পার্টির দুটি অংশের মধ্যে আদর্শগত দ্বন্দ্বের ফলশ্রুতিতে দলটি দ্বিখন্ডিত হয়ে যাবার পর তিনি সক্রিয় রাজনীতি হতে অবসর গ্রহণ করেন এবং শুধুমাত্র সাংস্কৃতিক কর্মকান্ডে যুক্ত থাকেন।
মাহবুব উল আলম চৌধুরী নিজ শহর চট্টগ্রাম ও সমগ্র বাংলাদেশে বিভিন্ন সাংস্কৃতিক সংগঠনের সাথে যুক্ত ছিলেন। তিনি চট্টগ্রামের লোকসঙ্গীত সম্মেলন, যুব উৎসব সহ বিভিন্ন সাংস্কৃতিক কর্মকান্ডে উল্লেখযোগ্য ভূমিকা পালন করেন।চট্টগ্রামে সর্বপ্রথম নজরুল জয়ন্তী ১৯৪৬ সালে পালিত হলে তাতে অধ্যাপক আবুল ফজল ছিলেন কমিটির সভাপতি আর মাহবুবুল আল চৌধুরী সম্পাদক। অনুষ্ঠানে কবি নজরুলের উপস্থিতি চট্টগ্রামে ব্যাপক সাড়া জাগিয়েছিল। কবি মাহবুব উল আলম চট্টগ্রামে প্রথম বিশ্বশান্তি পরিষদ গঠন করেন ১৯৪৯ সালে। পারমাণবিক বোমা নিষিদ্ধ করার দাবীতে এই পরিষদ চট্টগ্রাম থেকেই ৭ লাখ স্বাক্ষর সংগ্রহ করেছিল। যা সুইডেনে বিশ্বশান্তি পরিষদে পাঠানো হয়। ১৯৫০ সালে মাহবুবুল আলম চৌধুরী বিশ্ব শান্তি পরিষদের চট্টগ্রাম শাখার সম্পাদক হন। ১৯৫০ সালে চট্টগ্রামে চার দিনব্যাপী সংস্কৃতি সম্মেলন অনুষ্ঠিত হয় যেখানে সম্মেলনের মূল সভাপতি ছিলেন আবদুল করিম সাহিত্য বিশারদ, আহ্বায়ক অধ্যাপক আবুল ফজল, আর সাংগঠনিক সম্পাদক ছিলেন তরুণ রাজনীতিক লেখক, সংস্কৃতিকর্মী মাহবুব উল আলম চৌধুরী।
দলছুট
বাপ্পা মজুমদার ও সঞ্জীব চৌধুরী একসাথে এই ব্যান্ড গঠন করেন। বাপ্পা তার সলো অ্যালবামের জন্য সঞ্জীবকে কাজ করার আমন্ত্রণ জানিয়েছিলেন। তারা অশোক কর্মকার-এ "কালরাত্রি" নামে একটি অনুষ্ঠানের আয়োজন করেছিলেন যা দর্শকদের আকৃষ্ট করেছিল। তখনই ১৯৯৬ সালের নভেম্বর মাসে দলছুট গঠিত হয়। প্রথমে কেবল বাপ্পা ও সঞ্জীব দলের সদস্য থাকলেও অর্থহীন ব্যান্ডের সুমন তাদের সাহায্য করেছিলেন।
সিক্স ফিট আন্ডার
সিক্স ফিট আন্ডার প্রথমে ১৯৯৩ সালে ক্লাবে অন্য ব্যান্ডের গান করত। পরে ১৯৯৪ সালের মাঝামাঝিতে তারা নিজস্ব গানের ব্যাপারে কাজ করতে থাকে। যেহেতু ক্রিস বার্নেস ক্যানিবাল করপস ব্যান্ডের মাধ্যমে মেটাল ব্লেড রেকর্ডস সাথে চুক্তিবদ্ধ, তাই সিক্স ফিট আন্ডারও মেটাল ব্লেড রেকর্ডস সাথে চুক্তিবদ্ধ হয়। ১লা সেপ্টেম্বর, ১৯৯৫-এ সিক্স ফিট আন্ডারের প্রথম অ্যালবাম হন্টেড প্রকাশিত হয়। এতে দেখা যায় তাদের গানে দীর্ঘ সময়ের গিটার একক নেই এবং গানের কথাও জটিল না। তাদের এ ধরন সমালোচক মহলে প্রসংশিত হয়। ক্রিস বার্নেস তখন সিক্স ফিট আন্ডারকে প্রথম পছন্দের তালিকায় নিয়ে আসেন। ১৯৯৬ সালে ভাইল অ্যালবামটি রেকর্ডের সময় তিনি ক্যানিবাল করপস ব্যান্ডের পাট চুকিয়ে ফেলেন।
চিরকুট
চিরকুট বাংলাদেশের জনপ্রিয় একটি ব্যান্ড। ২০০২ সালে এ ব্যান্ডটি প্রতিষ্ঠিত হয়।
আইয়ুব বাচ্চু
তিনি এল আর বি ব্যান্ড গঠন করেন ১৯৯১ সালের ৫ এপ্রিল যার পুরো নাম ‘লিটল রিভার ব্যান্ড’, পরে করা হয় ‘লাভ রানস ব্লাইন্ড’। ব্যান্ডের সাথে তার প্রথম ব্যান্ড অ্যালবাম এবং বাংলাদেশের প্রথম দ্বৈত অ্যালবাম 'এল আর বি' প্রকাশিত হয় (১৯৯২)। এই অ্যালবামের "শেষ চিঠি কেমন এমন চিঠি", "ঘুম ভাঙ্গা শহরে", "হকার" গানগুলো জনপ্রিয়তা লাভ করে। এরপর তার দ্বিতীয় ও তৃতীয় ব্যান্ড অ্যালবাম "সুখ" ও "তবুও" বের হয় (১৯৯৩ ও ১৯৯৪)। সুখ অ্যালবামের "সুখ, "চলো বদলে যাই", "রূপালি গিটার", "গতকাল রাতে" উল্লেখযোগ্য গান। "চলো বদলে যাই" বাংলাদেশের সঙ্গীত জগতে অন্যতম জনপ্রিয় একটি গান। গানটির কথা লিখেছেন ও সুর করেছেন বাচ্চু নিজেই। এছাড়া তার তৃতীয় একক অ্যালবামটি ছিলো 'কষ্ট' (১৯৯৫)। সর্বকালের সেরা একক অ্যালবামের একটি বলে অভিহিত করা হয় এটিকে। এই অ্যালবামের প্রায় সবগুলো গানই জনপ্রিয়তা পায়। বিশেষ করে "কষ্ট কাকে বলে", "কষ্ট পেতে ভালোবাসি", "অবাক হৃদয়", ও "আমিও মানুষ"। একই বছর তার চতুর্থ ব্যান্ড অ্যালবাম "ঘুমন্ত শহরে" প্রকাশিত হয়। তিনি অনেক বাংলা ছবিতে প্লেব্যাক করেছেন। "অনন্ত প্রেম তুমি দাও আমাকে" বাংলা ছবির অন্যতম একটি জনপ্রিয় গান। এটি তাঁর গাওয়া প্রথম চলচ্চিত্রের গান।
কলকাতা
১৯৯০-এর দশকের প্রথম ভাগ থেকে বাংলা সঙ্গীতের জগতে এক নতুন ধারার সূচনা ঘটে। এই ধারার বৈশিষ্ট্য লক্ষিত হয় বিভিন্ন বাংলা ব্যান্ডের গানে। কোনো কোনো ব্যান্ড আবার বাংলা লোকসঙ্গীতের সঙ্গে জ্যাজ ও অন্যান্য পাশ্চাত্য সঙ্গীতের ফিউশনও ঘটায়। তবে এই ধারায় বিশেষভাবে উল্লেখযোগ্য কবীর সুমন, নচিকেতা, অঞ্জন দত্ত এবং বাংলা ব্যান্ড চন্দ্রবিন্দু ও ক্যাকটাসের "জীবনমুখী গান"। এছাড়া কলকাতায় হিন্দুস্তানি শাস্ত্রীয় সংগীত ও বাউল-ভাটিয়ালি ইত্যাদি বাংলা লোকসংগীতও বিশেষ জনপ্রিয়। কলকাতার দুটি প্রধান সংগীত-উৎসব হল বাংলা নববর্ষ উপলক্ষে আয়োজিত "বাংলা সংগীত মেলা" ও ডোভার লেন সংগীত সম্মেলন।
আনিলা নাজ চৌধুরী
আনিলা এবং ফুয়াদ আল মুক্তাদির মিলে বাংলা রক/পপ ব্যান্ড "ক্রান্তি" গঠন করেন এবং তিনি এই ব্যান্ডের প্রধান ভোকালিস্ট ছিলেন। ২০০৪ সালে ব্যান্ডটি জি-সিরিজের ব্যানারে "ক্রান্তি" নামে একটি অ্যালবাম প্রকাশ করে। ক্রান্তি ব্যান্ডদল ভেঙ্গে গেলে তিনি ফুয়াদের অ্যালবামের জন্য গান করেন। এর মধ্যে সবচেয়ে উল্লেখযোগ্য হল ২০০৭ সালের "বন্য" অ্যালবামের "কে বাঁশি বাজায়রে"। তিনি ফুয়াদের সাথে ২০০৫ সালে "রি/ইভলূশন" অ্যালবামের "ঝিল মিল", ২০০৬ সালে "ভেরিয়েশন নং ২৫" অ্যালবামের "ডাক দিয়েছেন" এবং ফুয়াদের সঙ্গীতায়োজনে সুমনের সাথে ২০০৭ সালে "বোকা মানুষটা" অ্যালবামের "ঘুম আসেনা" ও "এখন আমি" অ্যালবামের গানে কণ্ঠ দেন। সুমনের সাথে তার দ্বৈত অ্যালবাম "এখন আমি" বাংলাদেশ ও ভারতে সর্বোচ্চ বিক্রিত অ্যালবাম ছিল। "গাইবোনা", "স্বপ্নগুলো তোমার মত", "সবার জন্য ভাবছ তুমি" চার্টের শীর্ষে ছিল। তিনি গায়ক তপুকে ফুয়াদের সাথে পরিচয় করিয়ে দেন এবং তার সাথে ২০০৮ সালে "বন্ধু ভাবো কি?" দ্বৈত অ্যালবামে গান করেন। এই অ্যালবামের জন্য তিনি ১১তম মেরিল-প্রথম আলো পুরস্কারে শ্রেষ্ঠ গায়িকা বিভাগে মনোনয়ন লাভ করেন। ২০০৯ সালে তিনি তপুর সাথে "রেডিও ম্যানিয়া ভলিউম ৩" অ্যালবামের "কে আমি" গানে এবং মোস্তফা সরয়ার ফারুকী পরিচালিত "থার্ড পারসন সিঙ্গুলার নাম্বার" চলচ্চিত্রের "শেষ চিঠি" গানে কণ্ঠ দেন।
সেক্স পিস্টলস
দ্য সেক্স পিস্টলস () ১৯৭৫ সালে লন্ডনে প্রতিষ্ঠিত একটি ইংলিশ পাঙ্ক রক ব্যান্ড। প্রাথমিক ভাবে ব্যান্ডটি আড়াই বছর টিকে মাত্র চারটি সিঙ্গেল এবং একটি স্টুডিও এ্যালবাম (Never Mind The Bollocks, Here's The Sex Pistols) প্রকাশ করলেও, এটিকে জনপ্রিয় সঙ্গীত ইতিহাসের একটি অন্যতম প্রভাবশালী কাজ বলে বিবেচনা করা হয়। যুক্তরাজ্যে পাঙ্ক মুভমেন্টের সূচনা তাদের মাধ্যমেই হয় এবং পরবর্তীতে ব্যান্ডটি অসংখ্য পাঙ্ক ও অল্টারনেটিভ রক সঙ্গীতজ্ঞদের অনুপ্রাণিত করেছে।
অর্থহীন (ব্যান্ড দল)
অর্থহীন বাংলাদেশের অন্যতম একটি ব্যান্ড। এই ব্যান্ডের প্রতিষ্ঠাতা এবং দলনেতা সুমন। ১৯৯৯ সালে শুরু হওয়া এই ব্যান্ডের এখন পর্যন্ত ৭টি অ্যালবাম প্রকাশিত হয়েছে। তাদের প্রথম অ্যালবাম ত্রিমাত্রিক প্রকাশিত হয় ২০০০ সালের এপ্রিল মাসে। শুরু থেকেই অত্যন্ত জনপ্রিয় এই ব্যান্ডের সবগুলো অ্যালবামই বেস্ট সেলিং হয়েছে। এখন পর্যন্ত তাদের শেষ অ্যালবাম ক্যানসারের নিশিকাব্য প্রকাশিত হয় ২০১৬ সালে। মূলত রক ব্যান্ড হলেও তারা এখন হেভি মেটাল গানও করছে।
মেটাল মেইজ
মেটাল মেইজ একটি বাংলাদেশী হেভি মেটাল ব্যান্ড যা ১৯৯৫ সালে গঠিত হয়। তারা এ পর্যন্ত ২টি স্টুডিও অ্যালবাম ও ৬টি একক গান বিভিন্ন মিশ্র অ্যালবামে প্রকাশ করেছে।
মেটাল মেইজের অনেক প্রাথমিক নাম ছিল। তারা তাদের নাম নানা সময় পরিবর্তন করেছে। তাদের সর্বপ্রথম নাম ছিল জেন্ড অ্যাভাস্টা। তারা বাংলাদেশের আন্দারগ্রাউন্ড সংগীত জগতে অনেক দিন সক্রিয় ছিল ও তারা মেটালিকা, মেগাডেথ ও পেন্টেরা ব্যান্ডের গান কাভার করত। তারা ২০০৩ সালে তাদের প্রথম অ্যালবাম অজানা অধ্যায় প্রকাশ করে জি-সিরিজ থেকে।এ অ্যালবামটি তাদের ভক্তদের থেকে মিশ্র প্রতিক্রিয়া লাভ করে ও তাদের অনেক নতুন ভক্ত গড়ে ওঠে।. 
২০০৯ সালের ১৮ই সেপ্টেম্বর মেটাল মেইজ তাদের দ্বিতীয় অ্যালবাম করপোরেট রোবট প্রকাশ করে জি-সিরিজ ও অগ্নিবীণা থেকে যা অ্যা্রিনা হোল্ডিংস লিমিটেডের পৃষ্ঠপোষকতায় মুক্তি পায়। দীর্ঘ ছয় বছর বিরতির পর এই অ্যালবামটি তাদের ভক্ত শ্রোতাদের থেকে বিপুল পরিমাণ সাড়া পায় ও তা বাংলাদেশের সংগীত ভুবনে অনেক জনপ্রিয় হয়।তারা বর্তমানে নানা অনুষ্ঠানে সরাসরি গান পরিবেশন করছে। অ্যালবামের এহেন নামকরণ প্রসঙ্গে মেটাল মেইজ বলেঃচলমান সময়ে আমরা সবাই কর্পোরেট সংস্কৃতির সঙ্গে মিশে এতই অফিসমুখী হয়ে গেছি যে শিল্পবোধ, শিল্পচর্চা ও সৃজনশীল কিছু করা থেকে একবারেই দূরে সরে গেছে একটি প্রজন্ম। অফিস আর কর্পোরেট প্রভুদের মনোরঞ্জনেই যেন ব্যস্ত আমরা। এভাবে চলতে থাকলে একসময় শিল্পচর্চার সঙ্গে জড়িত থাকা একটি প্রজন্ম হয়তো হারিয়ে যাবে। চলমান সময়ে এ বাস্তবতাকে তুলে ধরতেই অ্যালবামের নাম রাখা হয়েছে 'কর্পোরেট রোবট'।
দূরবীন ব্যান্ডের অনলাইন রেডিও ও ষ্টুডিও'র উদ্বোধন অনুষ্ঠানে ২০১০ সালের ৩ ডিসেম্বর রবীন্দ্র সরোবরে লাইভ কনসার্টে গান পরিবেশন করে মেটাল মেইজ ফুয়াদ এন্ড ফ্রেন্ডস, দূরবীন, ও রকার্স হান্ট প্রতিযোগিতা থেকে বের হওয়া ব্যান্ড দলগুলো সাথে।
২০০৯ সালে রেডিও এবিসির ঈদ উৎসবে ‘এবিসি স্টুডিও লাইভ’-এ মেটাল মেইজ গান পরিবেশন করে। তারা ২০১০ সালের শেষের দিকে ভায়োলেন্স এগেনিস্ট উম্যান কনসার্টেও অংশ নেয়।
দ্য রোলিং স্টোন্‌স
দ্য রোলিং স্টোন্‌স () হচ্ছে যুক্তরাজ্যের একটি রকসঙ্গীত ব্যান্ড। ১৯৬২ সালে এটি প্রতিষ্ঠিত হয়। এর প্রতিষ্ঠাকালীন সদস্য ছিলেন যন্ত্রবাদক ব্রায়ান জোন্স, পিয়ানিস্ট ইয়ান স্টুয়ার্ট, মাইক জ্যাগার (ভোকাল), এবং কিথ রিচার্ডস (গিটার)। পরবর্তীকালে একেবারে প্রথম থেকেই যোগ দেন বেজবাদক বিল ওয়াইম্যান, এবং ড্রামবাদক চালি ওয়াটস। ইয়ান স্টুয়ার্ট টিন আইডল হিসেবে মূল দলে অনিয়মিত হওয়ায় পরবর্তীকালে মূল দল থেকে ছিটকে পড়েন, কিন্তু ১৯৮৫ সালে তাঁর মৃত্যুর আগ পর্যন্ত তিনি ব্যান্ডে কিবোর্ডিস্ট হিসেবে কাজ করে গেছেন।
রক সঙ্গীত
রক সঙ্গীত জনপ্রিয় সঙ্গীতের একটি ধারা যা ১৯৫০-এর দশকের মূলধারাতে প্রবেশ করে।১৯৪০ এবং ১৯৫০-এর দশকের রিদম এ্যান্ড ব্লুজ,রক অ্যান্ড রোল, কান্ট্রি সংগীত-এর শিকড় জড়িয়ে আছে এবং উৎসারিত হয়েছে ফোক সংগীত, ক্ল্যাসিক্যাল সংগীত এবং জ্যাজ সঙ্গীত থেকে। রক সংগীতের শব্দ তৈরি হচ্ছে ইলেকট্রিক গিটার, ইলেকট্রিক বেজ গিটারের ও ড্রামসের রিদম অংশের ব্যাক বিটের মাধ্যমে এবং কি-বোর্ড বাদ্যযন্ত্র যেমন হ্যামন্ড অরগান, পিয়ানো বা ১৯৭০ -এর দশক থেকে ব্যবহৃত সিন্থেসাইজার। গিটার ও কি-বোর্ডের সাথে সাথে সাক্সোফোন ও ব্লজ স্টাইলের হারমোনিকাও ব্যবহার করা হয়ে থাকে।এর সবচেয়ে শুদ্ধ রূপে থাকে তিনটি কর্ড, একটি শক্ত, গভীর ব্যাক বিট ও স্পর্শকরার মতো মেলোডি।
১৯৬০ এবং ১৯৭০ -এর দশকের রক সংগীতের অনেক উপধারার উদ্ভব ঘটেছে।যখন এটা ফোক সংগীতের সাথে মিশেছে তা হয়েছে ফোক রক, যখন তা মিশিয়ে ব্লুজের সাথে তা পরিণত হয়েছে ব্লুজ রক-এ এবং জ্যাজের সাথে জ্যাজ রক ফিউশন। ১৯৭০-এর দশকে রক সংগীত অনুপ্রাণিত হয়েছে সোল, ফাঙ্ক এবং ল্যাটিন সঙ্গীত থেকে। ১৯৭০-এর দশকে রক সংগীতের অনেকগুলো উপধারা যেমন গ্লাম রক, সফট রক, হেভি মেটাল,হার্ডরক, প্রোগ্রেসিভ রক এবং পাঙ্ক রক সৃষ্টি হয়েছে। ১৯৮০-এর দশকে রক সংগীতের উপধারাগুলো হলো নিউ ওয়েভ, হার্ডকোর পাঙ্ক এবং অল্টারনেটিভ রক। ১৯৯০-এর দশকে রক সংগীতের উদ্ভব হওয়া উপধারাগুলো হলো গ্রুঞ্জ, বিটপপ , ইন্ডি রক এবং ন্যু মেটাল।
একটা সংগীত দল যারা রক সংগীত করে তাদের রক ব্যান্ড বা রক গ্রুপ বলে। একটা রক গ্রুপে সাধারণত একজন লিড গিটারিস্ট, একজন ড্রামার, একজন মূল ভোকাল এবং একজন বেজ গিটারিস্ট থাকে যা একটি চার মাত্রা তৈরি করে।মাঝে মাঝে একজনকে বাদ দিয়ে ভোকাল নিজেই কোন বাদ্যযন্ত্র বাজিয়ে একটা তিন মাত্রার ব্যান্ড তৈরি করতে পারে বা একজন বা দু’জন রিদম গিটারিস্টকে দলে নিয়ে এবং কি-বোডিস্টকে সাথে নিয়ে সদস্য সংখ্যা বাড়াতেও পারে।কিছু ধারার রক ব্যান্ড যারা একদম মূল রক অ্যান্ড রোলের অনুসারী তারা স্যাক্সোফোনও বাজাতে পারে।সচরাচর দেখা যায় না এমন বাদ্যযন্ত্রও বাজাতে পারে তারা যেমন ভায়োলিন বা সেলো অথবা ট্রাম্পেট বা ট্রম্বোন্স।
বর্তমানে অবশ্য রক শব্দটাকে ব্যবহার করা হয় একটা কম্বলের মতো ব্যবহার হিসেবে যা আচ্ছাদিত করে পপ সঙ্গীত, রেগে এবং মাঝে মাঝে এমনকি হিপহপকেও যা তার ইতিহাসের সাথে মানায় না।
জাহেদুর রহিম
জাহেদুর রহিম (১৯৩৫ - ১৮ জুন, ১৯৭৮) ছিলেন বাঙালি রবীন্দ্র সঙ্গীত শিল্পী। তিনি "আমার সোনার বাংলা" গানটিকে জনপ্রিয় করে তুলেন। ১৯৭২ সালে তার প্রথম রবীন্দ্র সঙ্গীতের রেকর্ড বের হয়। সঙ্গীতে অবদানের জন্য তিনি ২০০০ সালে মরণোত্তর বাংলাদেশ সরকার প্রদত্ত জাতীয় সম্মান একুশে পদকে ভূষিত হন।
ওয়েপন
বাংলাদেশে সবসময়ই একটি সচল মেটাল সংগীতের চিত্র লক্ষ্য করা যায়, তবে ভেটিস মোনার্ক যখন বেড়ে উঠছিলেন তখন এটা খুব ব্যতিক্রম ছিল কোন সচল ব্যান্ডের লক্ষ্য হিসেবে যে তারা পুরোপুরি মেটাল সংগীতে তাদের কর্মজীবন গড়ে নেবেন। ওয়েপন ব্যান্ডের প্রথম দুটি রিলিজ "উইথ ইন দা ফ্লেশ অব দা সাটানিস্ট (২০০৪)" এবং "ভায়োলেটেড হিজাব (২০০৫)" বাংলাদেশে রেকর্ড করা হয় এবং এর প্রতিষ্ঠাতা ভেটিস মোনার্ক পরবর্তীতে কানাডায় গিয়ে নতুন করে ব্যান্ডটি পুনরায় গঠন করেন। সেখানে যাওয়ার পরে রিল্যাপস্ রেকর্ডস্ এর সাথে চুক্তিবদ্ধ হয় এবং বিভিন্ন প্রসিদ্ধ মেটাল ব্যান্ডদের সাথে কন্সার্ট করে, যার মধ্যে ২০১২ সালে মার্দুক-এর সাথের ট্যুর উল্লেখ্যোগ্য। ভেটিস মোনার্ক ইসলামের ভুল যুক্তি ও রহস্যময়তা দু’টোই প্রত্যক্ষ করেছেন। ক্রমেই তিনি এসব গোঁড়ামি দেখে ইসলাম বিদ্বেষী হয়ে ওঠেন।
দোহার
১৯৯৯ সালে একটি গানের অনুষ্ঠান আয়োজনের মধ্য দিয়ে দোহার পথচলা শুরু করে। পরবর্তীতে সুপ্রভাত নামক একটি গানের অনুষ্ঠান থেকে তাদের ডাক আসে। সেখানে পারফর্ম করার পর ডাক পড়ে ক্যাসেট কোম্পানীতে। হাছন রাজা, শাহ্ আব্দুল করিম, শীতালং শাহ সহ বিভিন্ন বাউলের মোট ন'টা গান নিয়ে ২০০১ সালে প্রকাশিত হয় দোহারের প্রথম অ্যালবাম "বন্ধুর দেশে।"
কোল্ডপ্লে
কোল্ডপ্লে (ইংরেজি: Coldplay) আধুনিক রক সঙ্গীতের শীর্ষস্থানীয় ব্যান্ডগুলোর অন্যতম। ১৯৯৬ সালে ব্যান্ডটি গঠিত হয়। লন্ডন শহরে এর প্রথম আত্মপ্রকাশ ঘটে। ব্যান্ডের সদস্যরা বিশ্ববিদ্যালয়ে একে অপরের সাথে পরিচিত হয়েছিলেন। প্রধান গায়ক ক্রিস মার্টিন।
ক্রিপটিক ফেইট
ক্রিপটিক ফেইট ("Cryptic Fate") বাংলাদেশের একটি হেভী মেটাল ব্যান্ড। ১৯৯০-এর দশকের শুরুতে ক্রিপটিক ফেইট ব্যান্ডটি গঠিত হয়। ১৯৮০-এর দশকের ক্ল্যাসিক ব্যান্ডগুলোর মাধ্যমে তারা শুরুতে অনুপ্রাণিত হলেও পরে তাদের শব্দ আরো পরিপক্ব ও অদ্বিতীয় হয়ে ওঠে ও শুরুর অনুপ্রেরণার ছাপটা কাটিয়ে ওঠে। হেভি মেটাল ধারাকে অনুসরণ করে ১৯৯৪ সালে তাদের ১ম স্টুডিও অ্যালবাম এন্ডস আর ফরএভার অ্যালবাম বের হয়, যা পুরোপুরি ইংরেজিতে ছিল। ২০০১ সালে তাদের ২য় স্টুডিও অ্যালবাম শ্রেষ্ঠ বের হয়, যা ছিল একটি কনসেপ্ট অ্যালবাম বাংলাদেশের মুক্তিযুদ্ধকে নিয়ে। ২০০৬ সালে তাদের ৩য় স্টুডিও অ্যালবাম দানব বের হয়। এই অ্যালবামের গানগুলো পুরোপুরি ভিন্ন ধাঁচের ও তাদের প্রাথমিক ধারার গান থেকে সম্পূর্ণ আলাদা। মনেই হবে না যে একই ব্যান্ডের গান।
গীটার - ফারহান
বর্ডার গার্ড বাংলাদেশ
১৮৬১ সালে পূর্বাঞ্চলের নিয়মিত-অনিয়মিত পুলিশ বাহিনীর এক হাজার ৪৫৪ জনের সমন্বয়ে রামগড় লোকাল ব্যাটালিয়নকে পুনর্গঠিত করে নাম রাখা হয় ফ্রন্টিয়ার গার্ডস। এর সদর দপ্তর ছিল চট্টগ্রাম; কামরূপ, গোয়ালপাড়া, লক্ষ্মীপুর, সিলেট ও ত্রিপুরা সীমান্ত-ফাঁড়িগুলো এর অন্তর্ভুক্ত ছিল। ১৮৭৯ সালে স্পেশাল কোম্পানি নামে এই বাহিনীর তৎকালীন সদস্যরা পিলখানায় প্রথম ঘাঁটি স্থাপন করেন। ১৮৯১ সালে এ বাহিনীকে পুনর্গঠনের মাধ্যমে ফ্রন্টিয়ার গার্ডসের নাম পরিবর্তন করে রাখা হয় বেঙ্গল মিলিটারি পুলিশ। বেঙ্গল মিলিটারি পুলিশ বাহিনীকে চারটি কোম্পানিতে ভাগ করা হয়। এর স্থায়িত্বকাল ছিল ১৯১৯ সাল পর্যন্ত। ১৯২০ সালে বেঙ্গল মিলিটারি পুলিশ বাহিনীকে পুনর্গঠন করে নাম রাখা হয় ইস্টার্ন ফ্রন্টিয়ার্স রাইফেলস। ইস্টার্ন ফ্রন্টিয়ার্স রাইফেলসকে ১৬টি প্লাটুনে ভাগ করে সীমান্ত রক্ষায় নিরাপত্তার কাজে নিয়োজিত করা হয়। এর স্থায়িত্বকাল ছিল ১৯৪৬ সাল পর্যন্ত।
আর্ক
আর্ক বাংলাদেশের একটি রক ব্যান্ড যা প্রতিষ্ঠা করেন আশিকুজ্জামান টুলু। ১৯৯৬ সালে ব্যান্ডে যোগ দেন গায়ক হাসান। তারপর ৯০ দশকের শেষের দিকে পঞ্চম, হাসান ও আশিকুজ্জামান টুলুর আর্ক ব্যাপক জনপ্রিয়তা অর্জন করে। বাংলাদেশের রক সঙ্গীতকে জনপ্রিয় করে তুলতে আর্ক বিশেষ ভূমিকা রাখে এল আর বি, মাইলস, নগর বাউল ব্যান্ডের সাথে। ২০০০ সালে হাসান ব্যান্ড ছেড়ে দিয়ে নতুন ব্যান্ড স্বাধীনতা গঠন করেন ।২০০৪ সালে তিনি জন্মভূমি নামের আরেকটি ব্যান্ড গঠন করেন।
মেঘদল
সময়টা ২০০০ সাল। তিন বন্ধু শিবু, সুমন ও উজ্জ্বল একসঙ্গে গান করতেন ঢাকা বিশ্ববিদ্যালয়ে এবং চারুকলার বিভিন্ন কনসার্টে । ২০০২ সালের দিকে মেঘদলের মেজবাউর রহমান সুমন, শিবু কুমার শীল, জাহান ও রম্য, চিন্ময়, টুটুল একসঙ্গে অ্যানিমেশনের কাজ করতেন আজিজ সুপার মার্কেটের ৪০, গ্র্যাফিকাল ইকোতে।তাদের ভাষায়, ‘আমাদের সেই ‘পারলৌকিক কামরা’র নাম আমরা দিয়েছিলাম ‘এথেন্স’। সেখানেই আমরা রেওয়াজ করতাম গিটার, খোল এবং হারমোনিয়াম নিয়ে।’ ২০০৫-এ উজ্জ্বলের অনুরোধে ব্যান্ডের সাথে যুক্ত হন এম জি কিবরিয়া। ‘ওম’ কম্পোজিশনটি দিয়ে মূলত শুরু হয় মেঘদলের যাত্রা। ‘ওম’ গানটার প্রাথমিক ধারণা তিন বন্ধুর, সেটার সাথে উজ্জ্বল যুক্ত করেন লিরিক। তারপর তিনজন বন্ধু মিলেই কাজটা দাঁড় করান।
বাংলা সঙ্গীত
১৯৭১ সালের পর বাংলাদেশের আজম খানের ব্যান্ড উচ্চারণ এবং আখন্দ (লাকী আখন্দ ও হ্যাপী আখন্দ) ভাতৃদ্বয় দেশব্যাপী সঙ্গীতের জগতে ব্যাপক আলোড়ন সৃষ্টি করে। বন্ধু ইশতিয়াকের পরামর্শে সৃষ্টি করেন একটি এসিড-রক ঘরানার গান "জীবনে কিছু পাবোনা এ হে হে!" তিনি দাবী করেন এটি বাংলা গানের ইতিহাসে- প্রথম হার্ডরকরবীন্দ্রসদনে কনসার্টের সময়ে "মহীনের ঘোড়াগুলি", ১৯৭৯; বাম থেকে: রাজা ব্যানার্জী, প্রদীপ চট্টোপাধ্যায়, তাপস দাস, প্রণব সেনগুপ্ত, গৌতম চট্টোপাধ্যায় এবং রঞ্জন ঘোষাল। এব্রাহাম মজুমদার এবং বিশ্বনাথ চট্টোপাধ্যায় উপস্থিত ছিলেন, যদিও এখানে অদৃশ্যমান।
মহীনের ঘোড়াগুলি পশ্চিমবঙ্গ তথা ভারতের বাংলা ব্যান্ড সংগীতে প্রথম ব্যান্ড বলে স্বীকৃত । পরবর্তীকালে ১৯৮০ এবং ১৯৯০-এর দশকে যখন পশ্চিমী প্রভাব আরো ব্যাপক হয়ে ওঠে, তখন বাংলা ব্যান্ড ভারত এবং বাংলাদেশে অল্পবয়সী ছেলেমেয়েদের মধ্যে জনপ্রিয় হয়ে ওঠে এবং তখন থেকে বাংলা সংস্কৃতিতে সংযুক্ত হয়েছে। 
এর দশক থেকে পাশ্চাত্য ধ্যানধারণা ও আধুনিক নগরজীবনকেন্দ্রিক বাংলা ব্যান্ড সংগীত ও জীবনমুখী গানের উদ্ভব হয় কলকাতা ও ঢাকা শহরে। ----> জীবনমুখী গানে কবীর সুমন, নচিকেতা ও অঞ্জন দত্ত আধুনিক বাংলা গানের এই সময়কার তিন দিকপাল শিল্পী। বাংলা ব্যান্ডগুলির মধ্যে ভূমি, চন্দ্রবিন্দু, লক্ষ্মীছাড়া, মাইলস, নগর বাউল, ফিডব্যাক, সোলস, ফসিলস, ক্যাকটাস, ক্রসউইন্ডজ ও ইনসোমনিয়া। এই সময়েই অজয় চক্রবর্তী, রাশিদ খান প্রমুখ শাস্ত্রীয় সঙ্গীত শিল্পী রাগাশ্রয়ী বাংলা আধুনিক গানের পুনরুজ্জীবন ঘটিয়েছেন।
পশ্চিমবঙ্গের চলচ্চিত্র
বাংলায় চলচ্চিত্রের সূচনা ১৮৯০ সাল থেকে যখন কলকাতার থিয়েটারে বায়োস্কোপ দেখানো হতো। একদশকের মধ্যেই ইন্ডাস্ট্রির বীজবপন করেন হীরালাল সেন। তিনি রয়েল বায়োস্কোপ কোম্পানি প্রতিষ্ঠা করে কলকাতার স্টার থিয়েটার, মিনার্ভা থিয়েটার, ক্লাসিক থিয়েটার ইত্যাদিতে জনপ্রিয় শো দেখাতেন। একটি লম্বা বিরতির পর হাল ধরেন ধীরেন্দ্রনাথ গাঙ্গুলি। তিনি ইন্দো-ব্রিটিশ ফিল্ম কোম্পানি প্রতিষ্ঠা করেন যা বাঙালি মালিকানার প্রথম কোম্পানি (১৯১৮)। প্রথম বাংলা ফিচার ফিল্ম ছিল "বিল্বমঙ্গল" যেটি ১৯১৯ সালে মদন থিয়েটারের ব্যানারে নির্মিত হয়। "বিলাত ফেরত" ছিল আইবিএফসি'র প্রথম প্রযোজনা (১৯২১)। মদন থিয়েটারের "জামাই ষষ্ঠী" ছিল প্রথম স্বল্পদৈর্ঘ্য সবাক চলচ্চিত্র এবং প্রেমাঙ্কুর আতর্থী পরিচালিত দেনা পাওনা চলচ্চিত্রটি ছিল বাংলার প্রথম সবাক চলচ্চিত্র। তারপর অনেক ইতিহাস হলো, তারমধ্যে সত্যজিৎ রায়, মৃণাল সেন ও ঋত্বিক ঘটক এবং অন্যান্য নির্মাতারা তাদের স্থান সুপ্রতিষ্ঠিত করে বাংলা চলচ্চিত্রকে অনেকদূর অগ্রসর করেন।
মুখোশ (ব্যান্ড)
১৯৯৭ সালে যাত্রা ‍শুরু হয় মুখোশ ব্যান্ডটির। প্রথম অ্যালবাম প্রকাশিত হয় ২০০০ সালের ঈদুল ফিতরে। ‘মুখোশ’ শিরোনামের সেই অ্যালবামের গানের মধ্যে ছিল ‘বড় হবে’, ‘আয় ওড়না’, ‘ধুর ছাই’ ও ‘অপেক্ষা’ নামের গান।
রেকর্ড লেবেল
পাঙ্ক রক সঙ্গীতের “ডিআইওয়াই” (ডু ইট ইউরসেলফ) নীতি আত্ম প্রকাশ এবং স্ব-বিতরণের জন্য ব্যান্ডগুলোকে উত্সাহ দেয়। ১৯৭০-এর দশকের মাঝামাঝি পাঙ্ক রক সঙ্গীতের প্রথম ওয়েভের পরে শুরু হওয়া রক ব্যান্ডগুলিকে সাইন করার জন্য প্রধান লেবেলগুলির অনাগ্রহতার কারণে এই প্রবণতা ৮০-এর দশকের সালের শুরু থেকে অপরিহার্য হয়ে উঠেছিল। এই লেবেলগুলি খ্যাতি আছে প্রচণ্ডভাবে আপোসহীন হওয়ার এবং বিশেষ করে বড় রেকর্ড লেবেলগুলির সাথে সম্পূর্ণ সহযোগিতা বিমুখতার জন্য। ডু ইট ইউরসেলফ মনোভাবের সবচেয়ে উল্লেখযোগ্য এবং প্রভাবশালী লেবেলগুলির মধ্যে একটি হলো “এসএসটি রেকর্ডস”, যা ব্ল্যাক ফ্ল্যাগ ব্যান্ড দ্বারা তৈরি। কোন লেবেল তাদের গান প্রকাশ করতে চায়নি। তাই তারা নিজস্ব লেবেল তৈরি করে যা শুধু নিজেদের জন্য নয় বরং পুরো দেশের অন্যান্য প্রভাবশালী আন্ডারগ্রাউন্ড ব্যান্ডের কাজও প্রকাশ করে। ডিসকর্ডের ইয়ান ম্যাকাইকে “ডিআইওয়াই” সম্প্রদায়ের সাফল্যের একটি আদর্শ উদাহরণ হিসেবে উল্লেখ করা হয়, যে বারো জনের কম কর্মী নিয়ে ত্রিশ বছরের বেশি সময় ধরে টিকে আছে।
নিরভানা
নিরভানা () একটি বিখ্যাত ও জনপ্রিয় আমেরিকান রক ব্যান্ড। ১৯৮৭ সালের অক্টোবরে ওয়াশিংটনে গায়ক ও গিটারিস্ট কার্ট কোবেইন এবং ক্রিস্ট নভসেলিচ এই দল গঠন করেছিলেন। সাত বছরের ক্যারিয়ারে মাত্র তিনটি পূর্ণ দৈর্ঘ্যের স্টুডিও অ্যালবাম প্রকাশ করলেও, নিরভানাকে ইতিহাসে সবচেয়ে প্রভাবশালী এবং গুরুত্বপূর্ণ অল্টারনেটিভ ব্যান্ডগুলির মধ্যে বিবেচনা করা হয়। কোবাইনের মৃত্যুর পরে ১৯৯৪ সালে ব্যান্ডটি ভেঙ্গে গেলেও, তাদের সঙ্গীতের জনপ্রিয়তা কমেনি এবং আধুনিক রক অ্যান্ড রোল সংস্কৃতির উপর তারা প্রভাব বিস্তার করে চলেছে। এ পর্যন্ত বিশ্বজুড়ে তাদের ৭৫ মিলিয়ন অ্যালবাম বিক্রি হয়েছে।আরও জানার জন্য দেখুন নিরভানা ডিস্ক তালিকা
মহীনের ঘোড়াগুলি
১৯৭০-এর দশক বাংলা ব্যান্ড এবং রক সঙ্গীতের পক্ষে খুব একটা সুবিধার সময় ছিল না। সেই সময় দাপিয়ে বেড়াচ্ছেন হেমন্ত মুখোপাধ্যায়, মান্না দে, শ্যামল মিত্র, সন্ধ্যা মুখোপাধ্যায়ের মতো শিল্পীরা। সঙ্গীতের দিক থেকে তারা ছিলেন রবীন্দ্রনাথ ও নজরুলের পুরনো ঐতিহ্যের ধারক-বাহক। এ কারণে তাদের গাওয়া বাংলা সিনেমার গান এবং বাংলা আধুনিক গানের জনপ্রিয়তা বেশি ছিল।
ব্ল্যাক সাবাথ
১৯৭০ সালে তাদের দি এপোনিমাস ব্ল্যাক সাবাথ নামে তাদের প্রথম এলবাম প্রকাশিত হয়। এলবামটি প্রকাশের সাথে সাথেই বিশ্বজুড়ে বিশাল জনপ্রিয়তা এবং সফলতা পায়। রক সঙ্গীতের ভক্তরা প্রথম হেভি মেটাল ধারণার সাথে পরিচিত হন এ এলবামের মাধ্যমে। মূলত ব্যান্ডের সদস্যরা শ্যালো টাইপ সঙ্গীতের প্রতিবাদ হিসেবে এই ধারার গানের সূচনা করেন। ষাটের দশকের খুব নরম অনুভূতির এক ধরণের গান ব্যাপক জনপ্রিয় ছিল। ব্ল্যাক সাবাথের সদস্যরা চিন্তা করলেন মানুষের মধ্যে একটু প্রতিবাদী এবং বিদ্রোহের ভাব থাকা উচিত- এ চিন্তা থেকেই মূলত হেভি মেটাল সৃষ্টি করলেন তারা।
দ্য রোলিং স্টোন্‌স
ব্যন্ডের ইতিহাসের শুরুর দিকে জ্যাগার ও রিচার্ডস একত্রে গান লিখতেন। প্রথম দিকের গানগুলো ছিলো আমেরিকান ব্লুজ এবং রিদম এ্যান্ড ব্লুজ বা আরঅ্যান্ডবি কেন্দ্রিক, কিন্তু পরবর্তীকালে ১৯৬৬ সালের "আফটারম্যাথ" অ্যালবাম থেকে তাঁদের গানগুলো মূলত জ্যাগার ও রিচার্ডসই উপস্থাপন করতো। ১৯৫৯ সালে জোন্সের মৃত্যুর পর তাঁর খালি স্থান পূরণ করেন মাইক টেইলর। ১৯৭৪ সালে টেইলর এই ব্যান্ড ছেড়ে দেন এবং তাঁর স্থানে আসেন ফেইসেস ব্যান্ডের গিটারিস্ট রনি উড, এবং সেখান থেকে আজ পর্যন্ত তিনি ব্যান্ডটির সাথে আছেন। ১৯৯২ সালে ব্যান্ডটিতে আবার ভাঙ্গন আসে। ওয়াইম্যান চলে যান, এবং তাঁর স্থানে আসেন ড্যারিল জোন্স। তাঁকে অফিসায়ালি ব্যান্ডটির সদস্য হিসেবে ঘোষণা দেওয়া না হলেও ১৯৯৪ সাল থেকে তিনি ব্যান্ডটির সাথে কাজ করছেন।
আর্টসেল
আর্টসেল ১৯৯৯ সালের আগস্ট মাসে গঠিত হলেও একই বছরে অক্টোবর মাসে তারা আনুষ্ঠানিক ভাবে আত্মপ্রকাশ করে। সেপালচুরা, ড্রিম থিয়েটার, মেটালিকা, পিংক ফ্লয়েড ও প্যান্টেরা ব্যান্ড তাদের মূল অণুপ্রেরণা। তারা প্রাথমিক অবস্থায় আন্ডারগ্রাউন্ড কনসার্টে একদম মেটালিকাকে পুরোপুরি কাভার করত। তারা অ্যালবাম প্রকাশের আগেই দারুণ জনপ্রিয় হয়ে ওঠে। মিশ্র অ্যালবামে তাদের গানগুলো ব্যাপক জনপ্রিয়তা লাভ করে।তাদের প্রথম অ্যালবাম তাদের শ্রোতা ও সমালোচক মহলে সমাদৃত হয়। আর্টসেল ঢাকা ছাড়াও চট্টগ্রাম, সিলেট, খুলনা, রাজশাহী এবং ভারতে বেশ কিছু কনসার্টে অংশ নেয়।
২০০৯ সালে আর্টসেল কক্সবাজার সমুদ্র সৈকত পরিচ্ছন্নতা বিষয় দিনব্যাপী প্রচারণায় অংশ নেয়। তারা ২০১০ সালের ৩রা জানুয়ারি অস্ট্রেলিয়াতে কনসার্ট করে প্রবাসীদের জন্য বেলমোর স্পোর্টস গ্রাউন্ডে।২০১০ সালের ডিসেম্বরে তারা কনসার্ট এগেইনস্ট ভায়োলেন্স টু উইম্যান-এ অংশ নেয়।
নকীব খান
সোলস-এর সাথে কাটিয়েছেন প্রায় ১০ বছর। এরপর বাবা মারা যাওয়ার পর ব্যক্তিগত কারণে চট্টগ্রাম ছেড়ে ঢাকায় চলে আসেন এবং গড়ে তোলেন নিজের ব্যান্ড “রেঁনেসা”। ১৯৮৫ সালে নকীব খান সোলস ছেড়ে ঢাকায় আসার পর এই ব্যান্ড গঠন করেন। জন্মের তিন বছর পর ১৯৮৮ সালে দলটির প্রথম অ্যালবাম “রেনেসাঁ” বাজারে আসে। প্রথম অ্যালবামের নিজেদের প্রতিভার কথা জানান দিতে সক্ষম হয় দলটি। ১৯৯৩ সালে “তৃতীয় বিশ্ব” নামে দ্বিতীয়, ১৯৯৮ সালে “’৭১-এর রেনেসাঁ” নামে তৃতীয় এবং ২০০৪ সালে “একুশ শতকের রেনেসাঁ” নামে চতুর্থ অ্যালবামটি বাজারে আসে।
শূন্য (ব্যান্ড)
ভোকাল এমিল, গিটারবাদক মিচেল, ড্রামার লাবিবকে সহযোগে ২০০৭ সালে ব্যান্ডটি গঠিত হয়। একই বছর ফুয়াদ আল মুকতাদিরের "বন্য" অ্যালবামের "প্রত্যাশা" গানের মধ্য দিয়ে শূন্য ব্যান্ডের যাত্রা শুরু৷ ২০০৮ সালে "রঙ" নামক মিক্সড অ্যালবামে তাদের "স্বপ্নঘুড়ি" শিরোনামে একটি গান প্রকাশ পায়৷ সে বছর তারা "নতুন স্রোত" নামে একক অ্যালবাম প্রকাশ করে৷ ২০১১ ক্রিকেট বিশ্বকাপে গ্রামীনফোনের প্রযোজনায় তারা প্রকাশ করে "শত আশা" শিরোনমে একটি গান। একই নামে অ্যালবামও প্রকাশিত হয়। এছাড়া একই বছর ঢাকা গ্ল্যাডিয়েটরস দলের থিম সং গায় তারা৷ ২০১৫ ক্রিকেট বিশ্বকাপে "চলো বাংলাদেশ" গানটিতেও কণ্ঠ দেয় দলটি। এছাড়া রবি প্রযোজিত "দেশপ্রেমিকের গান" শিরোনমের একটি গানে কণ্ঠ দেয় ব্যন্ডটি।
পার্বত্য ভিক্ষুসংঘ বাংলাদেশ
পার্বত্য ভিক্ষুসংঘ বাংলাদেশ (পাভিসবা)() একটি অলাভজনক ও অরাজনৈতিক থেরবাদী বৌদ্ধ ভিক্ষু সংগঠন। চাকমা রাজগুরু, ভদন্ত অগ্রবংশ ভিক্ষু ১৯৫৮ সালে সর্বপ্রথম পার্বত্য চট্টগ্রাম ভিক্ষু সমিতি প্রতিষ্ঠাপূর্বক পার্বত্য চট্টগ্রামে অবস্থানরত ভিক্ষুসংঘের মধ্যে শাসন-সদ্ধর্মের শৃঙ্খলা, ঐক্যতা ও স্থিতিশীলতা আনায়নের লক্ষে সুদূরপ্রসারী পদক্ষেপ গ্রহণ করেন। চাকমা রাজগুরু অগ্রবংশ মহাথের ১৯৫৬ সালে রেঙ্গুন,মায়ানমারে(তৎকালীন বার্মা)অনুষ্ঠিত ষষ্ঠ বৌদ্ধ সংগীতিকারক,মিয়ানমার সরকার কর্তৃক অগ্গমহাসদ্ধম্মজ্যোতিকাধ্বজা উপাধিপ্রাপ্ত, বহুগ্রন্থপ্রণেতা ও প্রথম সংঘরাজ(পাভিসবা)। ১৯৭৮ সালে একটি সংঘ বৈঠকের মাধ্যমে পার্বত্য চট্টগ্রাম ভিক্ষু সমিতি’র নাম বিলুপ্ত করে উক্ত নামের স্থানে পার্বত্য ভিক্ষুসংঘ বাংলাদেশ নাম রাখা হয়।
গানস অ্যান্ড রোজেস
গানস অ্যান্ রোজেস () হল একটি মার্কিন হার্ড রক ব্যান্ড। ১৯৮৫ সালে লস অ্যাঞ্জেলস শহরে এই ব্যন্ডটি গঠিত হয়। এর ক্লাসিক লাইন-আপটি গঠিত হয় ভোকালিস্ট অ্যাক্সেল রোজ, লিড গিটারিস্ট স্ল্যাশ, রিদম গিটারিস্ট ইযি স্টারডিন, বেস ডাফ ম্যাকগান এবং ড্রামার স্টিভেন অ্যাডলারকে নিয়ে। ১৯৮৬ সালে তারা গ্রিফিন রেকর্ডের সাথে চুক্তিবদ্ধ হয়। বর্তমানে অ্যাক্সেল রোজই একমাত্র আগের সদস্য হিসেবে ব্যান্ড এ রয়েছে।
বাংলা ভাষা আন্দোলনের কালপঞ্জি
জানুয়ারি ১৯৪৮ : পূর্ব পাকিস্তান স্টুডেন্টস লিগের জন্ম । এর প্রথম সভাপতির দায়িত্ব পালন করেন তখন কলকাতা ইসলামিয়া কলেজ ছাত্র সংসদের সাধারণ সম্পাদক শেখ মুজিবুর রহমান । পূর্ব পাকিস্তান ষ্টুডেন্টস লীগে ডান ও বামধারার ছাত্রনেতাদের একটি সম্মিলন হয় । উল্লেখ্য প্রতিষ্ঠাতাদের প্রায় সবাই ছিলেন মুসলিম ছাত্রনেতা । এটি গঠনের মূল লক্ষ্য ছিল মুসলিম লীগ সরকারের এন্টি বেঙ্গলী পলিসির বিপক্ষে প্রতিরোধ গড়ে তোলা । স্টুডেন্টস লীগের উদ্যোগে জানুয়ারিতে ঢাকায় ৭ দিন ব্যাপী একটি ওয়ার্কার্স ক্যাম্প করা হয় যাতে মুসলিম লীগের বাংলা সংস্কৃতিকে হিন্দুয়ানী সংস্কৃতি এবং বাংলাকে হিন্দুয়ানী ভাষা এবং সেই সুবাদে উর্দু অপেক্ষা নিচুস্তরের প্রমাণ করার জন্যে ধর্মের আড়ালে যে প্রচারণা চালানো হচ্ছিল তার বিপক্ষে কার্যকর প্রতিরোধ গড়ার কৌশল আলোচিত হয় । 
২৩ ফেব্রুয়ারি ১৯৪৮ : কুমিল্লা থেকে নির্বাচিত বাঙালি গণপরিষদ সদস্য ধীরেন্দ্রনাথ দত্ত পার্লামেন্টে প্রথমবারের মত বাংলাকে রাষ্ট্রভাষা হিসাবে গ্রহণ করার জন্য একটি বিল আনেন । মজলুম জননেতা আব্দুল হামিদ খান ভাসানীসহ বাঙালি পার্লামেন্ট সদস্যদের একাংশ এর পক্ষে সমর্থন দিলেও মুসলিম লীগ সমর্থিত এমপিরা এর বিপক্ষে অবস্থান নেন । পূর্ব পাকিস্তান থেকে নির্বাচিত সদস্য খাজা নাজিমুদ্দিন ছিলেন এই বিরোধিতার শীর্ষে এবং তার সক্রিয় সমর্থনে এই বিলটিকে হিন্দুয়ানী সংস্কৃতিকে পাকিস্তানের সংস্কৃতিতে অনুপ্রবেশের চেষ্টা আখ্যায়িত করে প্রধানমন্ত্রী লিয়াকত আলি খান এর তীব্র বিরোধিতা করেন এবং বিলটি বাতিল করা হয় । ধীরেন্দ্রনাথ দত্ত দমে না যেয়ে তিনবার বিভিন্ন সংশোধনী সহ বিলটি পুনরায় উত্থাপন করেন কিন্তু প্রতিবারই তা একই ভাগ্যবরণ করে।।
জেমস (গায়ক)
চট্টগ্রাম থেকে শুরু হওয়া ব্যান্ড দল ফিলিংস এর মাধ্যমে তিনি প্রথমে খ্যাতি অর্জন করেন। পরবর্তীতে তিনি নগর বাউল নামে ব্যান্ড দল গঠন করেন। তিনি নগর বাউল এর প্রতিষ্ঠাতা সদস্য। বাংলা ভাষায় তিনিই প্রথম সাইকিডেলিক রক শুরু করেন। গিটার বাজানোতেও তিনি দারুণ পটু। তিনি নগরবাউল ব্যান্ডের মূল ভোকাল ও গিটারিষ্ট হলেও তিনি মূলত তার সলো ক্যারিয়ারকেই বেশি গুরত্ব দেন। অনেক গীতিকার তার জন্য সঙ্গীত রচনা করেছেন। যাদের মধ্যে কবি শামসুর রাহমান, প্রিন্স মাহমুদ, শিবলি উল্লেখযোগ্য। কর্মজীবনের প্রথম দিকে তিনি জিম মরিসন, মার্ক নফলার এবং এরিক ক্লাপটনের মত সঙ্গীত শিল্পীদের দ্বারা অনুপ্রাণিত হয়েছেন। ১৯৮৭ সালে ফিলিংস ব্যান্ডের সাথে তার প্রথম অ্যালবাম “স্টেশন রোড” মুক্তি পায়। ১৯৮৮ সালে মুক্তি পায় তার প্রথম একক অ্যালবাম অনন্যা। পরবর্তীতে তিনি ফিলিংস ব্যান্ডের নাম পরিবর্তন করে নতুন নাম দেন “নগর বাউল”।
আইয়ুব বাচ্চু
আইয়ুব বাচ্চু (১৬ আগস্ট ১৯৬২ - ১৮ অক্টোবর ২০১৮) একজন বাংলাদেশী গায়ক, গিটারবাদক, গীতিকার, সুরকার, ও চলচ্চিত্রে প্লেব্যাক শিল্পী ছিলেন। এল আর বি ব্যান্ড দলের লিড গিটারবাদক এবং ভোকাল বাচ্চু ছিলেন বাংলাদেশের ব্যান্ডসঙ্গীত জগতের জনপ্রিয় ও সম্মানিত ব্যক্তিত্বদের একজন। এর পূর্বে তিনি দশ বছর সোলস ব্যান্ডের সাথে লিড গিটারবাদক হিসেবে যুক্ত ছিলেন। সঙ্গীতজগতে তার যাত্রা শুরু ফিলিংস ব্যান্ড দলের মাধ্যমে (১৯৭৮)। তিনি তার শ্রোতা-ভক্তদের কাছে "এবি" নামেও পরিচিত। তার ডাক নাম রবিন। মূলত রক ঘরানার কন্ঠের অধিকারী হলেও আধুনিক গান, শাস্ত্রীয় সঙ্গীত এবং লোকগীতি ঘরানায়ও তিনি কাজ করেছেন।
বাংলা চলচ্চিত্র
বাংলা চলচ্চিত্র বা বাংলা সিনেমা ১৮৯০ সালে ভারতের কলকাতায় বায়োস্কোপ নামে শুরু হয়েছিল। ১৮৯৮ খ্রিষ্টাব্দের কলকাতায় বাঙালিদের মধ্যে প্রথম বায়োস্কোপ কোম্পানি গঠন করেন মানিকগঞ্জ জেলার বগজুরী গ্রামের হীরালাল সেন (১৮৬৬-১৯১৭)। তাঁর প্রতিষ্ঠিত কোম্পানির নাম দ্য রয়েল বায়োস্কোপ কোম্পানি। তিনিই ছিলেন অবিভক্ত বাংলার প্রথম চলচ্চিত্র নির্মাতা। তাঁর তোলা খণ্ডচিত্র (নাটক থেকে) সীতারাম, আলীবাবা, দোললীলা, ভ্রমর, হরিরাজ বুদ্ধ ১৯০১ খ্রিষ্টাব্দের ৯ ফেব্রুয়ারি কলকাতার স্টার থিয়েটার ও ক্ল্যাসিক থিয়েটারে প্রদর্শিত হয়। তিনি প্রামাণ্য চিত্র, বিজ্ঞাপন চিত্র এবং সংবাদচিত্রও নির্মাণ করেন।
ওয়ারফেইজ
ওয়ারফেইজ‌ বাংলাদেশের অন্যতম একটি জনপ্রিয় হার্ড রক ও মেটাল ঘরানার সঙ্গীতদল (ব্যান্ড)। ১৯৮৪ সালের ৫ জুন ওয়ারফেইজ গঠিত হয়। ১৯৯১ সালে "Warfaze" নামক সঙ্গীত-সঙ্কলন (অ্যালবাম) প্রকাশের মাধ্যমে দলটির যাত্রা শুরু। এই সঙ্গীত-সঙ্কলনটি বিপুল জনপ্রিয়তা লাভ করে। এই পর্যন্ত ওয়ারফেইজ সাতটি সঙ্গীত-সঙ্কলন প্রকাশ করেছে,সর্বশেষ ছিলো সত্য যা ব্যাপক জনপ্রিয়তা অর্জন করে শ্রোতামহলে। পথচলা-২ নামক নতুন সঙ্গীত-সঙ্কলনের কাজ চলছে বলে জানা যায়,বছরের শেষ নাগাদ প্রকাশ পেতে পারে। সময়ের সাথে সাথে দলটির সদস্যতালিকাতে (লাইন-আপ) ব্যাপক পরিবর্তন এসেছে। প্রথম সদস্যতালিকার অধিকাংশই সেন্ট যোসেফ উচ্চ মাধ্যমিক বিদ্যালয়ের ছাত্র ছিলেন। দলের বর্তমান সদস্যরা হলেন ইব্রাহীম আহমেদ কমল (লিড গিটার), শেখ মনিরুল আলম টিপু (ড্রামস), সামস মনসুর (কিবোর্ড), নাঈম হক রজার (বেস গিটার), সামির হাফিজ, সৌমেন দাস(লিড গিটার) এবং পলাশ নূর (ভোকাল)। ব্যান্ডটি এ পর্যন্ত আটটি সঙ্গীত-সঙ্কলন বের করেছে যার মধ্যে সাতটি স্টুডিওতে ধারণকৃত সঙ্গীত-সঙ্কলন এবং একটি বাছাইকৃত সংগীত-সঙ্কলন (কম্পাইলেশন অ্যালবাম) রয়েছে। ওয়ারফেইজ সঙ্গীতদলটি নিয়মিতভাবে বিভিন্ন স্থানে সঙ্গীত পরিবেশন অনুষ্ঠানে (কনসার্ট) অংশ নিচ্ছে।
প্রথম সংগীত-সঙ্কলনটি ব্যবসাসফল হওয়ার পর ওয়ারফেজ পরবর্তী সংগীত-সঙ্কলনটির শব্দধারণের (রেকর্ড) জন্য গান রচনা শুরু করে। তারপর ১৯৯৪ সালে বের হয় দ্বিতীয় অ্যালবাম "অবাক ভালবাসা"। এই সংগীত-সঙ্কলনটিও যথেষ্ট জনপ্রিয়তা পেয়েছিল।
এম্পারর
এম্পারর ১৯৯১ সালে প্রতিষ্ঠিত হওয়া একটি নরওয়েজিয়ান ব্ল্যাক মেটাল ব্যান্ড। তারা ২০০১ সালে বিভক্ত হয়ে যায় ও ২০০৬ এবং ২০০৭ সালে পুণরায় একত্রিত হয় ইংল্যান্ড ট্যুর ও কিছু উৎসবে অংশ নেওয়ার জন্য। এ ব্যান্ডটি প্রতিষ্ঠিত হয় সামথ ড্রামসে ও ইহসান ভোকাল ও গিটারে। পরে মরটিস বেজ গিটারে ও ফাউস্ট ড্রামসে যোগ দেয় ও সামথ রিদম গিটারে চলে আসে। ১৯৯২ সালে সামথ অন্যান্য ব্ল্যাক মেটাল ব্যান্ডের সদস্যদের সাথে নিয়ে নরওয়ের একটি প্রাচীন গির্জায় আগুন দেয়। ঐ বছরই ফাউস্টকে মাগনে আন্ডিয়েসন নামক একজন সমকামী ব্যক্তি প্রস্তাব দেয় লিলিহ্যামার নামের স্থানের অলিম্পিক পার্কে যৌনকর্মে লিপ্ত হওয়ার জন্য। ফাউস্ট রাজি হয় ও পার্শ্ববর্তী জঙ্গলে তারা যায়। এক পর্যায়ে ঐ ব্যক্তি ফাউস্টকে বেশি অত্যাচার শুরু করলে ফাউস্ট ওই ব্যক্তিকে ছুরি দিয়ে আঘাত করতে থাকে এবং মৃত্যু নিশ্চিত করে। ঐ দিনের পরের দিন ফাউস্ট মেইহেম ব্যান্ডের ইউরোনিমাউস ও ভার্গ ভিকারনেসের সাথে যায় হল্মেঙ্কল্লেন চার্চ আগুনে পোড়াতে। ১৯৯৪ সালে সামথকে ১৬ মাসের কারাদন্ড দেওয়া হয় চার্চ পোড়ানোর জন্য। ২০০০ সালের দিকে যখন সামথ ও ট্রাইম ডেথ মেটালের দিকে বেশি ঝুঁকে পড়ে তখন ইহসান চাচ্ছিল এক্সট্রিম মেটালের শৈল্পিক ও প্রোগ্রেসিভ দিকে যেতে। এভাবে ২০০১ সালে এম্পারর ব্যান্ড ভেঙ্গে যায়।
ভূমি (ব্যান্ড)
এই দলটি ১৯৯৯ সালে প্রতিষ্ঠিত হয়। এর মূল লক্ষ্য ছিল বাঙালি লোকগীতি কে শহুরে রুপে সর্বস্তরের জনগনের মাঝে জনপ্রিয় করে তোলা। শুরুতে দুজন প্রতিষ্ঠাতা সদস্য - সুরজিৎ চট্টপধ্যায় ও সৌমিত্র রায় এর উদ্যোগে বিশাল প্রচলিত ও লোকগীতিকে পাশ্চাত্য সঙীতের আদলে পরীক্ষা করার উদ্দেশ্যে ভূমি গঠিত হয়।
শিরোনামহীন
১৯৯৬ সালে জিয়াউর রহমান, জুয়েল ও বুলবুলকে সাথে নিয়ে ব্যন্ড দলটি গিঠন করেন। ২০০৪ সালে তাদের প্রথম অ্যালবাম জাহাজী মুক্তি পায়। প্রতিষ্ঠার পর থেকে তারা ৫টি একক অ্যালবাম এবং কিছু যৌথ অ্যালবাম প্রকাশ করেছে। তার সর্বশেষ অ্যালবাম শিরোনামহীন শিরোনামহীন প্রকাশিত হয় ১৯শে জুলাই ২০১৩ সালে। ব্যান্ডের বর্তমান সদস্যগণ হলেন, জিয়াউর রহমান জিয়া (বেজ ও সম্পাদনা), কাজী আহমাদ সাফিন (ড্রাম), দিয়াত খান (গিটার), রাসেল কবীর (কিবোর্ড) এবং শেখ ইশতিয়াক (কণ্ঠ)।
বাংলা (ব্যান্ড)
বাংলা বাংলাদেশের একটি বহুল জনপ্রিয় ব্যান্ড। তারা মূলত আধুনিক সঙ্গীত-সরঞ্জামের সমন্বয়ে গ্রাম-বাংলার সনাতন বাউল সঙ্গীত গেয়ে থাকেন। 
ব্যান্ডের প্রধান গায়িকা আনুশেহ্‌ আন্‌দিল এর মতে বাংলা হচ্ছে 'নকল বাউল'। তাদের প্রথম এলবাম "কিংকর্তব্যবিমূঢ়" বাংলাদেশের শহুরে তরুনসমাজের কাছে বেশ জনপ্রিয়তা পায়। বর্তমানে বাউল-ফিউশন সঙ্গীতের যে ধারা দেশে প্রচলিত হয়েছে, বাংলা সেই ধারার অগ্রভাগে রয়েছে। 
বাংলা বিদেশেও অনেকবার অনুষ্ঠান করেছে।প্রখ্যাত ঢোল-বাদক নজরুল প্রায়শই ব্যান্ডের সাথে বাজিয়ে থাকেন। আনুশে ও বুনো সম্পর্কে স্বামী-স্ত্রী হন।২০১১ সালে ভারতের দ্য মেমোরিয়াল অ্যাওয়ার্ড ফর ইয়াং সাউথ এশিয়ানস (মিতো) অ্যাওয়ার্ড জিতেছেন আনুশেহ আনাদিল।
এম এল সোনার বাংলা (নাটক)
এম এল সোনার বাংলা বাংলাদেশের মুক্তিযুদ্ধ বিষয়ক প্রথম মঞ্চস্থ নাটক। এটি একটি প্রতীকধর্মী নাটক যার রচয়িতা ছিলেন শহীদুল আমীন। এটি প্রথম মঞ্চস্থ হয়েছিল ঢাকা শহরের ইঞ্জিনিয়ার্স ইনস্টিটিউট মিলনায়তনে ১৯৭২ খ্রিস্টাব্দের ১০ই সেপ্টেম্বর। নাটকটি প্রযোজনা করেছিলেন মুহাম্মদ নূরুল কাদির এবং পরিচালক ছিলেন আব্দুল্লাহ ইউসুফ ইমাম। নাটকের পাত্র-পাত্রীরা ছিলেন: খলিল, বুলবুল আহমদ, মেহফুজ, ফিরোজ ইফতেখার, কৃষ্ণা কাবেরী, জাফর আহমদ, জিয়াউল হুদা উজ্জ্বল, হাবিবুর বাসার, আবুল হুসেন প্রমুখ।
উইনিং (ব্যান্ড)
৭০-এর দশকে পপ সম্রাট আজম খানের ব্যান্ডের কিছু সদস্য সিদ্ধান্ত নেন নিজেরা কিছু গান করার।তখন ১৯৮৩ সালে উইনিং ব্যান্ডটি গঠিত হয় যার সদস্য ছিলেন হায়দার হোসেন (গিটার ও ভোকাল),মিতুল(গিটার ও ভোকাল),
রঞ্জন (ড্রামস ও ভোকাল,শেলী (বেজ গিটার),রানা (কি-বোর্ড),ফাহিম (ইংরেজি গানের ভোকাল)।তাঁরা নির্জর নামের একটি টিভি অনুষ্ঠানে প্রথম অংশ নেন। ১৯৮৪ থেকে ১৯৮৫ সালের ভেতর ব্যান্ডের সদস্য মিতুল, হায়দার, ফাহিম ও রানা আমেরিকাতে পাড়ি জমান উন্নত জীবন এবং পড়াশোনার জন্য। তখন ব্যান্ডে কিছু সদস্য যোগ দেন ।১৯৮৫ সালে বাবু গিটারে ও ভোকালে ,রেজা রিদম গিটারে ও ভোকালে যোগ দেন, রেজা খান গিটার ও কি-বোর্ডে এবং বিপ্লব ১৯৮৬ সালে কি-বোর্ডে যোগ দেন।
১৯৮৬-৮৭ সালের দিকে উইনিং ব্যান্ড তাদের মূল ভোকালের খোঁজ শুরু করে। তখন বর্তমানে নগর বাউল ব্যান্ডের জেমসকে তারা কিছু সময়ের জন্য ব্যান্ডের সাথে অনুশীলনে রাখে।পরে ১৯৮৭ সালে চন্দন ব্যান্ডে যোগ দেয় গিটারিস্ট ও ভোকাল হিসেবে।
অ্যানথ্রাক্স (ব্যান্ড)
অ্যানথ্রাক্স একটি আমেরিকান হেভি মেটাল ব্যান্ড বা ১৯৮১ সালে গঠিত হয়। ১৯৮০-এর দশকের অন্যতম জনপ্রিয় একটি থ্রাশ মেটাল ব্যান্ড হলো অ্যানথ্রাক্স যাদের ১০ মিলিয়ন কপি অ্যালবাম বিক্রি হয়েছে সারা বিশ্বে। ব্যান্ডটিকে প্রথম ৪টি বড় থ্রাশ মেটাল ব্যান্ডের মধ্যে (স্লেয়ার, মেগাডেথ ও মেটালিকা) অন্যতম ধরা হয়ে থাকে। ১৯৮১ সালের মাঝামাঝিতে অ্যানথ্রাক্স ব্যান্ডটি গঠিত হয় গিটারিস্ট স্কট ইয়ান ও ড্যানি লিল্কারের মাধ্যমে। একটি জীব বিজ্ঞান পাঠ্যবই থেকে তারা নামটি খুঁজে পায় ও তাদের কাছে নামটি যথেস্ট শয়তান মনে হয়। অ্যানথ্রাক্স ১৯৮৩ সালের শেষের দিকে প্রথম অ্যালবাম রেকর্ড করে যার নাম ফিস্টফুল অব মেটাল। অ্যালবামটি কিছু আন্তর্জাতিক মনোযোগ আকর্ষণে সক্ষম হয়। ১৯৮৪ সালের জানুয়ারি মাসে অ্যালবামটি মুক্তি পায়। ১৯৮৯ সালে এমটিভি একটি প্রতিযোগিতার আয়োজন করে যেখানে বিজয়ীর বাসায় ব্যান্ডটি যাবে।এই প্রতিযোগিতায় একজন মেয়ে ভক্ত জয়ী হয় ও পরবর্তীকালে অ্যানথ্রাক্স তার বাসায় যেয়ে ব্যাপক বিধ্বংসী তৎপরতা চালায়। ২০০১ সালে আমেরিকায় অ্যানথ্রাক্স জীবাণুর আক্রমণ হলে অ্যানথ্রাক্স ব্যান্ড তাদের ওয়েবসাইট পরিবর্তন করে যাতে রোগটা সম্পর্কে তথ্য দেয়া যায়।কিন্তু ব্যান্ডটি তাদের নাম পরিবর্তন করেনি। অ্যানথ্রাক্স ১৬ই জুন, ২০১০ সালে স্লেয়ার, মেগাডেথ ও মেটালিকা ব্যান্ডের সাথে বেমোয়ো এয়ারপোর্টে পোল্যান্ডে প্রথমবারের মতো কনসার্ট করে। এটা সনিস্ফেয়ার ফেস্টিভ্যালের একটা অংশ ছিল। পরে তারা ২৬শে জুন রোমানিয়ায়, ২৭ শে জুন তুরস্কে ও সবশেষে ৭ই আগস্ট সুইডেনে সনিস্ফেয়ার ফেস্টিভ্যালের অংশ হিসেবে কনসার্ট করে। পেন্টেরা ব্যান্ডের ফিল এ্যান্সেলমো ভলিউম ৮: দ্যা থ্রেট ইস রিয়েল অ্যালবামে কাজ করে।
মাইলস
মাইলস‌ বাংলাদেশের একটি বিখ্যাত এবং জনপ্রিয় ব্যান্ড। মাইল্‌স্‌ এর জন্ম ১৯৮১ সালে। এসময় তারা হোটেল ইন্টারকন্টিনেন্টালে (সাবেক হোটেল শেরাটন, বর্তমানের হোটেল রূপসী বাংলা) সপ্তাহে ৫ দিন বাজাতো। এতে তারা সন্তুষ্ট ছিল, কিন্তু তারা তাদের প্রথম বাংলা মিউজিক অ্যালবাম বের করার পরপর-ই জনপ্রিয় হয়ে যায়। ১৯৮৩ থেকে ১৯৯০ সাল পর্যন্ত তারা সোনারগাঁও প্যান প্যাসিফিক হোটেলে বাজিয়েছিল। মাইলসের সদস্য হামিন আহমেদ ও শাফিন আহমেদের বাবা কমল দাশগুপ্ত আর মা ফিরোজা বেগম। ব্যান্ডটি ডিপ পার্পল, সান্তানা, পিংক ফ্লয়েড এবং বিটল্‌স ব্যান্ডের সংগীতের দ্বারা প্রভাবিত।
ঈগলস (ব্যান্ড)
ঈগ্‌ল্‌স মার্কিন যুক্তরাষ্ট্রের এক সুবিখ্যাত রক ব্যান্ড। এটি ১৯৭১ সালে লস অ্যাঞ্জেলেসে প্রতিষ্ঠিত হয়। এর প্রতিষ্ঠাতা সদস্যরা ছিলেন গ্লেন ফ্রে (গিটার ও ভোকাল), ডন হেন্‌লি (ড্রাম ও ভোকাল), বার্নি লিডন (গিটার ও ভোকাল) এবং র‍্যান্ডি মেইসনার (বেজ গিটার ও ভোকাল)। তাদের সবচেয়ে জনপ্রিয় গানের মধ্যে রয়েছে হোটেল ক্যালিফোর্নিয়া, টেইক ইট ইজি, টেকিলা সানরাইজ, ইত্যাদি। পাঁচটি শীর্ষ একক গান, ছয়টি শীর্ষ অ্যালবাম, ছয়টি গ্র্যামি পুরস্কার ও পাঁচটি আমেরিকান মিউজিক পুরস্কারপ্রাপ্ত ঈগলস ১৯৭০-এর দশকের সবচেয়ে সফল সঙ্গীত দল। বিংশ শতাব্দীর শেষের দিকে তাদের দুটি অ্যালবাম 'দেয়ার গ্রেটেস্ট হিট্‌স (১৯৭১-১৯৭৫) ও হোটেল ক্যালিফোর্নিয়া রক ইতিহাসের শীর্ষ ২০ বহুল বিক্রিত অ্যালবামের তালিকায় স্থান করে নেয়। হোটেল ক্যালিফোর্নিয়া "রোলিং স্টোন"-এর "সর্বকালের সেরা ৫০০ অ্যালবাম" তালিকায় ৩৭তম স্থান অধিকার করে এবং ব্যান্ড দলটি এই ম্যাগাজিনের ২০০৪ সালে করা সর্বকালের সেরা ১০০ শিল্পী তালিকায় ৭৫তম স্থান অধিকার করে।
সূর্য সেন
১৯২৮ সালে কলকাতার পার্ক সার্কাসে নিখিল ভারত কংগ্রেস কমিটির বার্ষিক অধিবেশন হয়। ঐ অধিবেশনে চট্টগ্রাম থেকে যে প্রতিনিধিরা ছিলেন তাঁরা হলেন সূর্য সেন, অম্বিকা চক্রবর্তী, অনন্ত সিং, নির্মল সেন, লোকনাথ বল, তারকেশ্বর দস্তিদার প্রমুখ। সেখানে নেতাজী সুভাষ চন্দ্র বোসের সাথে সূর্য সেনের বৈঠক হয়। ১৯২৯ সালে মহিমচন্দ্র দাশগুপ্ত এবং বিপ্লবী সূর্য সেন যথাক্রমে চট্টগ্রাম জেলা কংগ্রেসের সভাপতি এবং সম্পাদক নির্বাচিত হন। ঐ বছর বিপ্লবী নেতাদের উপর পুলিশের পাহারা আরো জোরদার করার জন্য কলকাতার কেন্দ্রীয় অফিস থেকে নির্দেশ আসে। ১১ জন গোয়েন্দা এবং চব্বিশজন পুলিশ নিয়োগ করা হলো ছয়জন বিপ্লবী নেতার জন্য। ১৯৩০ সালের শুরু থেকেই আসকার খাঁর দিঘির পশ্চিম পাড়ে অবস্থিত কংগ্রেস অফিসে সূর্য সেন এবং অম্বিকা চক্রবর্তী ভবিষ্যৎ এর সশস্ত্র বিপ্লবের রূপরেখা নিয়ে বিভিন্ন নেতা কর্মীদের সাথে আলোচনা করতেন। এসব আলোচনার পর ঠিক করা হয় শুধু শহর না, বরং বিভিন্ন গ্রাম এবং কক্সবাজার থেকেও বিপ্লবীদের নেয়া হবে। আইরিশ রিপাবলিকান আর্মির বিপ্লবের আদর্শে অনুপ্রাণিত হয়ে নিজেদের দলের নাম পরিবর্তন করে রাখা হয় “ইন্ডিয়ান রিপাবলিকান আর্মি, চিটাগাং ব্রাঞ্চ”। বাংলায় “ভারতীয় প্রজাতান্ত্রিক বাহিনী, চট্টগ্রাম শাখা”।। আইরিশ বিপ্লবের ধাঁচে একটা পরিকল্পনা তৈরি করা হয় যার মূল কর্মসূচী ছিলঃ 
ন করা।
পরিকল্পনা অনুসারে কাজের জন্য কয়েকটা দল গঠন করা হয়। সূর্য সেনের দলের সদস্য সংখ্যা ছিল ৩৫ জন, অম্বিকা চক্রবর্তীর ১৫ জন, অনন্ত সিং এবং গণেশ ঘোষের ২২ জন, নির্মল সেনের ৬ জন। এই দলগুলোর মধ্যে আবার উপদল ছিল। ইতোমধ্যেই চলছিলো অস্ত্র সংগ্রহ এবং বোমা তৈরির কাজ।
রক্‌স্টার্‌টা
ব্যান্ড হিসেবে রক্‌স্টার্‌টা যাত্রা শুরু হয় ১৯৮৫ সালে। 
তবে প্রথম এলবাম বের করার সময় (১৯৯০) দলে যারা ছিলেন তারা হলেন --
সারগাম এর প্রযোজনায় তাদের প্রথম এবং একমাত্র এলবাম বের হয় ১৯৯০ সালে। এর নাম ছিল "রক্‌স্টার্‌টা " । 
এলবামটির কয়েকটি উল্লেখযোগ্য গান হল---
রমেশ শীল
কোনরকম পূর্ব অভিজ্ঞতা ছাড়াই ১৮৯৭ সালে প্রথম মঞ্চে কবিগান পরিবেশণ করেন এবং সমাদৃত হন। ১৮৯৯ সালে কবিগান পরিবেশনায় প্রতিদ্বন্দী তিনজন কবিয়ালকে পরাজিত করলে উদ্যোক্তা ও শ্রোতাকূলের কাছ থেকে মোট তের টাকা সন্মানী লাভ করেন, যা পেশা হিসাবে পরবর্তিকালে কবিগানকে বেছে নিতে রমেশ শীলকে অনুপ্রানিত করে।
১৯৩৮ সালে বাংলা কবিগানের ইতিহাসে প্রথম সমিতি গঠিত হয় রমেশ শীলের উদ্যোগে। কবিয়ালদের এই সমিতির নাম রাখা হয় ‘রমেশ উদ্বোধন কবি সংঘ’। অশ্লীলতা মুক্ত কবিগান ছিল এ সমিতির অন্যতম লক্ষ্য। ১৯৪৪ সালে কবি কমিউনিস্ট পার্টির সদস্যপদ লাভ করেন। ১৯৪৮ সালে শ্রদ্ধানন্দ পার্কে কবিকে সম্বর্ধিত ও ‘বঙ্গের শ্রেষ্ঠতম কবিয়াল’ উপাধিতে ভুষিত করা হয়। ১৯৫৪ সালে প্রাদেশিক নির্বাচনে যুক্তফ্রন্টের পক্ষে জোরাল অবস্থান নিয়েছিলেন। যে কারণে যুক্তফ্রন্ট সরকার ভেঙ্গে দেওয়ার পরে অন্যান্য নেতা-কর্মীর সাথে রমেশ শীলকেও গ্রেফতার করা হয়। তার ‘ভোট রহস্য’ পুস্তিকাটি বাজেয়াপ্ত করে কেন্দ্রীয় সরকার। কবি দীর্ঘ্যদিন কারাভোগ করেন এসময়। ১৯৫৮ সালে পাকিস্তানের সামরিক সাসনের বিরধিতা করায় রমেশ শীলের সাহিত্য ভাতা বন্ধ করে দেওয়া হয়। শেষ জীবনে কবি নিদারুণ অর্থ কষ্টের সম্মুখিন হন। কবির প্রথম স্ত্রী ছিলেন অপূর্ববালা, এবং দ্বিতীয় স্ত্রী অবলাবালা। এ ঘরে কবির চার পুত্র ও এক কন্যা জন্মলাভ করে।
ভারতের সংগীত
এটা ছিল এই সময়কাল নাগাদ যে, রক ব্যান্ড ইন্দাস ক্রীড, আগে বলা হোত দ্য রক মেশিন, আন্তর্জাতিক মঞ্চে এই ব্যান্ড রক-এন-রোল রেনেগাদের সঙ্গে নিজের জায়গা খুঁজে পেয়েছিল। অন্যান্য ব্যান্ড তাড়াতাড়ি এটা অনুসরণ করে। নতুনকে সাদরে গ্রহণ করায় ভারতীয় রক সংগীত দিনকে দিন অারো সমর্থন পেতে থাকে। ১৯৯০ খ্রিস্টাব্দে শুরু দশকের গোড়ায় এমটিভি আবির্ভাবের সঙ্গে, ভারতীয়রাও বিভিন্ন ধারার রক, যেমন গ্রুঞ্জে এবং স্পিড মেটাল হাজির করতে থাকে। এই প্রভাব আজও বিভিন্ন ভারতীয় ব্যান্ডের মধ্যে পরিষ্কারভাবে দেখা যেতে পারে। ভারতের উত্তর-পূর্বাঞ্চলের শহরগুলো, প্রধানত কলকাতা, গুয়াহাটি, শিলং, দিল্লি, মুম্বই এবং বেঙ্গালুরু হয়ে ওঠে রক এবং মেটাল সংগীত উন্মাদনার আঁতুড়ঘর! বেঙ্গালুরু হয়ে ওঠে ভারতে রক এবং মেটাল আন্দোলনের পীঠস্থান। অনেক স্বনামধন্য ব্যান্ডের মধ্যে আছে: দোরিয়ান প্লেটোনিক, নিকোটিন, ক্যানিবলস, ফিনিক্স, জাস্ট, ভুদু চাইল্ড, রুবেলা, ক্রিস্টাল অ্যান, মর্গুই, ইন্ডিয়ান ওসেন, ক্রিপ্টোস, পেন্টাগ্রাম, থার্মাল অ্যান্ড এ কোয়ার্টার, অ্যাবান্ডন্ড অ্যাগনি, নো আইডিয়া, জিরো, হাফ স্টেপ ডাউন, স্ক্রাইব, ইস্টার্ন ফেয়ার, ডেমোনিক রেসারেকশন, জিগনেমা, মাদারজানে, সোলমাতে, অ্যাভিয়াল এবং পরিক্রমা। ভবিষ্যৎ আরো উদ্যমপূর্ণ অবস্থানকে ধন্যবাদ, যেমন গ্রিন ওজোন, ডগমা টোন রেকর্ডস, ইস্টার্ন ফেয়ার মিউজিক ফাউন্ডেশন, যারা ভারতীয় রককে সমর্থন এবং বিপণনে উৎসর্গিত। মধ্য ভারত থেকে নিকোটিন, একটা ইন্দোর-ভিত্তিক মেটাল ব্যান্ড, যাদের ওই অঞ্চলে অগ্রগামী মেটাল সংগীত স্রষ্টা হিসেবে বিস্তৃতভাবে সম্মান প্রাপ্য।
৪৯ বেঙ্গল রেজিমেন্ট
বাঙালি পল্টন বা ৪৯তম বেঙ্গলী রেজিমেন্ট প্রথম মহাযুদ্ধকালে (১৯১৪-১৯১৮) বাঙালিদের নিয়ে গঠিত হয় । সে সময়ে এটিই বাঙালিদের প্রথম সামরিক সংগঠন। বাঙালি পল্টনের সৈনিক ছিল প্রায় ছয় হাজার সদস্যের বেশি। এই পল্টনের সৈন্যদের ইরাক অঞ্চল বা মেসোপটেমিয়াতে যুদ্ধের জন্য করাচি সেনানিবাস থেকে প্রেরণ করা হত। এই রেজিমেন্টের ৪৯ জন সদস্য যুদ্ধে প্রাণ হারান। তাদের সম্মানে কলকাতায় একটি স্মৃতিস্তম্ভ রয়েছে।
পিংক ফ্লয়েড
১৯৬৭ সালের দিকে, পিংক ফ্লয়েড সঙ্গীত শিল্পের মনোযোগ আকর্ষণ করতে শুরু করে। রেকর্ড কোম্পানিগুলির সঙ্গে আলোচনার সময়, "আইটি" সহ-প্রতিষ্ঠাতা ও ইউএফও ক্লাবের ব্যবস্থাপক জো বয়েড এবং পিংক ফ্লয়েডরে বুকিং এজেন্ট ব্রায়ান মরিসন ওয়েস্ট হ্যাম্পস্টেডের সাউন্ড টেকনিকসে একটি রেকর্ডিং সেশন আয়োজন করেন। তিন দিন পরে, পিংক ফ্লয়েড ইএমআই-এর সঙ্গে চুক্তি স্বাক্ষর করে, £৫,০০০ ডলার অগ্রিম গ্রহণ করে()। ইএমআই ব্যান্ডটির প্রথম একক "আরনল্ড লেইন", বি-পাশে "ক্যান্ডি অ্যান্ড অ্যা কারেন্ট বান" গানের সঙ্গে মুক্তি দিয়েছিল ১০ মার্চ, ১৯৬৭ সালে, তাদের কলাম্বিয়া লেবেলের অধীনে। উভয় ট্র্যাক রেকর্ড করা হয়েছিল ২৯ জানুয়ারি ১৯৬৭ সালে। "আনারল্ড লেইন"-এর ক্রস-ড্রেসিংয়ের সূত্রসমূহ বিভিন্ন রেডিও স্টেশন কর্তৃক নিষিদ্ধ করেছিল; যদিও, সঙ্গীত ব্যবসায়রে বিক্রয় পরিসংখ্যান সরবরাহকারী খুচরা বিক্রেতাদের সৃজনশীল ম্যানিপুলেশন থেকে প্রাপ্ত উপাত্ত ানুসারে জানা যায় যে এককটি ইউকে চার্টে সংখ্যায় ২০ নম্বর স্থানে অবস্থান নিয়েছিল।
ডেমোনিক রিজারেকশন
তাদের প্রথম মিউজিক ভিডিও দ্যা আনরিলেন্টিং সার্জ অব ভিনজ্যান্স মুক্তি পায় ২০১০ সালের অ্যালবাম দ্যা রিটার্ন টু ডার্কনেস অ্যালবাম থেকে যা চলচ্চিত্র সনদের কেন্দ্রীয় বোর্ড থেকে ইউ/এ রেটিং পায় এবং ভারতের জাতীয় চ্যানেলগুলোতে প্রচারিত হতে পারে এমন ছাড় পায়। ২০১০ সালের এপ্রিলে তারা ক্যান্ডেললাইট রেকর্ডসের সাথে চুক্তিবদ্ধ হয় আন্তর্জাতিক বন্টনের জন্য। এর আগে তারা ভারতের ডেমন স্টিলার রেকর্ডসের সাথে চুক্তিবদ্ধ ছিল। ২০০০ সালে মার্চে ডেমনিক রিজারেকশন ব্যান্ড গঠিত হওয়ার মাত্র ৯ মাসের মাথায় তারা তাদের প্রথম অ্যালবাম ডেমনস্টিলার বের করে। এক্সট্রিম মেটালের ধারার সূত্রপাত হয় ভারতে যেখানে এমন ধারার গান ছিল অপরিচিত। তারা শৌখিন ভাবে শুরু করলেও এটা ছিল একটি স্বাধীন ও সাহসী পদক্ষেপ। ব্রাজিলীয় ভ্যাম্পারাইয়ান রেকর্ডস এই অ্যালবামটি ক্যাসেটে তাদের স্থানীয় মার্কেটে ছাড়ে।
ফসিলস্‌ (ব্যান্ড)
২০০৫ সালে ম্যানেজার পরীক্ষীত কে অব্যাহতি দেয়ার পর ফসিলস-এর ম্যানেজার হন রুপম ইসলাম এর স্ত্রী রূপসা দাশগুপ্ত এবং ব্যান্ডের গিটারবাদক ও কণ্ঠশিল্পী দীপ ঘোষ। ২০০৭ সালে “ঢাকা রক ফেস্ট” এ প্রথম বারের মত বাংলাদেশে উন্মুক্ত কনসার্টে অংশ নেন। এ অনুষ্ঠানে মাইলস ব্যান্ড সহ আরও শীর্ষস্থানীয় পাঁচটি বাংলাদেশের ব্যান্ড সঙ্গীত পরিবেশন করে।
এব্রাহাম মজুমদার
১৯৭০-এর দশকে এব্রাহাম মজুমদার তার বাবা থিয়োডোর ম্যাথিয়েসনরে অধিনে সঙ্গীত শিক্ষা শুরু করেন। পরবর্তীতে তিনি ভায়োলিন যন্ত্রের উপর এটিসিএল এবং এলটিসিএল ডিগ্রি অর্জন করেন। ১৯৭৪ সালে কলকাতা বয়েজ স্কুলে সঙ্গীত শিক্ষাদান শুরু করেন। ১৯৭৬ সালের প্রথমদিকে গৌতম চট্টোপাধ্যায়ের সাথে তার পরিচয় ঘটে এবং ঘনিষ্ঠভাবে তার সঙ্গীতের সঙ্গে যুক্ত হন। পরবর্তীতে সর্বকনিষ্ঠ সদস্য হিসেবে মহীনের ঘোড়াগুলি ব্যান্ডে যোগ দেন এবং ১৯৮২ সালে ব্যান্ডটি ভাঙার আগ পর্যন্ত যুক্ত থাকেন।
মোহাম্মদ রুহুল আমিন
১৯৭১ সালের মার্চে রুহুল আমিন চট্টগ্রামে কর্মরত ছিলেন৷ একদিন সবার অলক্ষ্যে সকলের চোখকে ফাঁকি দিয়ে বের হয়ে পড়েন নৌঘাঁটি থেকে৷ পালিয়ে সীমান্ত পার হয়ে তিনি চলে যান ত্রিপুরা৷ যোগ দেন ২ নং সেক্টরে৷ মেজর শফিউল্লাহের নেতৃত্বে ২ নং সেক্টরে তিনি সেপ্টেম্বর মাস পর্যন্ত মুক্তিযুদ্ধে সক্রিয়ভাবে অংশগ্রহণ করেন এবং স্থলযুদ্ধের বিভিন্ন অভিযানে যোগ দেন৷ ১৯৭১ সালের সেপ্টেম্বর মাসে বাংলাদেশ নৌবাহিনী গঠনের উদ্যোগ গ্রহণ করা হয়৷ এ উদ্দেশ্যে নৌবাহিনীর সদস্যদের যাঁরা বিভিন্ন সেক্টর ও সাব-সেক্টরে থেকে মুক্তিযুদ্ধ করছিলেন তাঁদেরকে সেপ্টেম্বর মাসে একত্রিত করা হয় আগরতলায় এবং গঠন করা হয় ১০ নং সেক্টর৷ ইঞ্জিনরুম আর্টিফিসার মোহাম্মদ রুহুল আমিন নৌবাহিনীর সদস্যদের সঙ্গে আগরতলায় একত্রিত হয়ে কলকাতায় আসেন এবং যোগ দেন ১০ নং নৌ সেক্টরে৷ পরবর্তীকালে অবস্থার প্রেক্ষাপটে বাংলাদেশের নিজস্ব একটি নৌবাহিনী তৈরির পরিকল্পনা গ্রহণ করা হয়। ভারতীয় নৌবাহিনীর ক্যাপ্টেন মণীন্দ্রনাথ সামন্তের সার্বিক তত্ত্বাবধানে বিভিন্ন সেক্টর ও সাব-সেক্টর থেকে নৌবাহিনীর সদস্যদের একত্রিত করার ব্যবস্থা করা হয়। আর এ উদ্যোগের ফলে বাংলাদেশ নৌবাহিনী গঠিত হলে কলকাতায় চলে আসেন। ভারত সরকার বাংলাদেশ সশস্ত্রবাহিনী কে কলকাতা বন্দরে গার্ডেনরিচ ডক ইয়ার্ডে দুইটি গানবোট উপহার দেয়। সেখানে প্রতিটি বোটে কানাডীয় ধরনের ২টি বাফার গান লাগিয়ে এবং ব্রিটিশ ধরনের ৫০০ পাউন্ড ওজনের ৪টি মার্কমাইন বহনের উপযোগী করে গানবোটে রূপান্তর করা হয়। গানবোটগুলোর নামকরণ করা হয় 'পদ্মা' ও 'পলাশ'। রুহুল আমিন পলাশের প্রধান ইঞ্জিনরুমে আর্টিফিসার হিসেবে দায়িত্ব গ্রহণ করেন। ৬ ডিসেম্বর মুক্তিযোদ্ধাদের হাতে যশোর সেনানিবাসের পতন ঘটে। পাকিস্তানি বাহিনী পিছু হটতে থাকে। সে সময় পাকিস্তানি বাহিনীর নিয়ন্ত্রিত খুলনাস্থ নৌঘাট দখল করার পরিকল্পনা নিয়ে ভারতীয় গানবোট পাভেলের সাথে যুক্ত হয়ে ১০ ডিসেম্বর মংলা বন্দরে পৌঁছায়। সেখানে পাকিস্তানি সেনা ও নৌবাহিনী আত্মসমর্পণ করে। 'পলাশ' ও 'পদ্মা' মংলা বন্দর হয়ে খুলনার দিকে রওয়ানা দেয়। গানবোট 'পাভেল' সামনে আর পেছনে 'পলাশ' ও 'পদ্মা'।
ভারতীয় পপ
১৯৬৬ সালে প্লেব্যাক গায়ক আহমেদ রুশদির গান 'কো কো কোরিনা' দিয়ে দক্ষিণ এশীয় অঞ্চলে পপ সঙ্গীত উৎপন্ন হয় এবং তারপর থেকেই ভারত, বাংলাদেশ ও সম্প্রতি শ্রীলংকা এবং নেপালকে তাদের নিজস্ব সংস্কৃতিতে পপ গানকে অগ্রণী ভূমিকা সাথে গ্রহণ করা হয়েছে। রুশদি সাফল্যের পর খ্রিস্টীয় জ্যাজ বিশেষজ্ঞ ব্যান্ড বিভিন্ন নাইট ক্লাবে এবং করাচি, হায়দ্রাবাদ, মুম্বাই, ঢাকা ও লাহোরে হোটেল পপ গানের পারফর্ম শুরু করে। তারা সাধারণত বিখ্যাত আমেরিকান জাজ হিটস বা রুশদি এর গানগুলি করতেন।
শেখ ফজলুল হক মনি
দেশ স্বাধীন হবার পর ১৯৭২ সালের ২১ ফেব্রুয়ারি তাঁর সম্পাদনায় সাপ্তাহিক বাংলার বাণী পত্রিকা দৈনিকে রূপান্তরিত হয়। বঙ্গবন্ধু শেখ মুজিবুর রহমানের নির্দেশে তিনি ১৯৭২ সালের ১১ নভেম্বর আওয়ামী যুবলীগ প্রতিষ্ঠা করেন এবং এর চেয়ারম্যান নির্বাচিত হন। যুগপৎ তিনি তেজগাঁ আঞ্চলিক শ্রমিক লীগের সভাপতির দায়িত্বও পালন করেন। ১৯৭৩ সালের ২৩ আগস্ট তিনি সাপ্তাহিক সিনেমা পত্রিকা প্রকাশ করেন। ১৯৭৪ সালের ৭ জুন তাঁর সম্পাদনায় দৈনিক বাংলাদেশ টাইমস প্রকাশিত হয়। ১৯৭৫ সালে বাংলাদেশ কৃষক শ্রমিক আওয়ামী লীগ (বাকশাল) গঠিত হলে তিনি এর সম্পাদকমন্ডলীর সদস্য মনোনীত হন। তাঁর রচিত গল্পের সংকলন বৃত্ত ১৯৬৯ সালে প্রথম প্রকাশিত হয়। ১৯৭৫ সালের ১৫ আগস্ট সামরিক বাহিনীর কতিপয় সদস্যের হাতে তিনি নির্মমভাবে নিহত হন।
এলিটা করিম
২০০১ সালে দেশে ফেরেন এলিটা। এরপর ব্ল্যাক ব্যান্ডের সাথে জড়িত হন এলিটা। ২০০৯ সালে বের হয় প্রথম মিক্সড অ্যালবাম ‘আমার পৃথিবী’। ‘মিথ্যা’ শিরোনামে অ্যালবামটির একটি গানে ব্যান্ডের ভোকালিষ্ট জন।জনের এর সাথে কণ্ঠ দেন তিনি। সে সময় শ্রোতামহলে গানটি বেশ সাড়া ফেলে। পরবর্তীতে গড়ে তোলেন তার নিজের ব্যান্ড ‘রাগা’। ব্যান্ডের নামেই একটি অ্যালবামও বের করেন তিনি। অবশ্য, ব্যান্ডটি এখন আর নেই। তবে ২০০৯ সালে ‘অন্তহীন’ নামের মিক্সড অ্যালবামটি বাজারে বেশ আলোচিত হয় তার। আর তখন থেকেই তার পরিচিতির গণ্ডিটা একটু একটু করে প্রসারিত হতে থাকে। এরপর অনেক মিক্সড অ্যালবামে কণ্ঠ দিলেও এখনো পর্যন্ত একক কোন অ্যালবাম বের করা হয়নি এলিটার। তবে, শ্রোতাদের জন্য সুখবর দিতে দেরি করলেন না এই কণ্ঠশিল্পী। জানালেন- নাম এখনো চূড়ান্ত না হলেও খুব শীঘ্রই বাজারে আসছে প্রথম একক (সলো) অ্যালবাম। এখন কাজ চলছে।। তাছাড়া আইসিসি বিশ্ব টুয়েন্টি২০ প্রতিযোগিতার সূচনা সঙ্গীত চার ছক্কা হৈ হৈ গানটিতে অন্য সবার মত কণ্ঠ দেন এলিটা।
বাংলাদেশের জাতীয় প্রতীকসমূহ
আমার সোনার বাংলা গানের প্রথম দশ লাইন হল বাংলাদেশের জাতীয় সঙ্গীত, যার রচয়িতা ও সুরকার রবীন্দ্রনাথ ঠাকুর। বাংলাদেশের জাতীয় সঙ্গীত ১৯৭২ সালের ১২ জানুয়ারি গৃহীত হয়েছিল। ১৯০৫ খ্রিস্টাব্দে বঙ্গভঙ্গ আন্দোলনের পরিপ্রেক্ষিতে এই গানটি রচিত হয়েছিল। গানটি রচিত হয়েছিল শিলাইদহের বাউল গায়ক গগন হরকরা রচিত আমি কোথায় পাব তারে আমার মনের মানুষ যে রে গানটির সুরের অনুষঙ্গে। সরলা দেবী চৌধুরানী ইতিপূর্বে ১৩০৭ বঙ্গাব্দের বৈশাখ মাসে তাঁর শতগান সংকলনে গগন হরকরা রচিত গানটির স্বরলিপি প্রকাশ করেছিলেন। রবীন্দ্রনাথের বঙ্গভঙ্গ-সমসাময়িক অনেক স্বদেশী গানের সুরই এই স্বরলিপি গ্রন্থ থেকে গৃহীত হয়েছিল যার মধ্যে এটি ছিল একটি। ১৯০৫ সালের ৭ সেপ্টেম্বর (১৩১২ বঙ্গাব্দের ২২ ভাদ্র) সঞ্জীবনী পত্রিকায় রবীন্দ্রনাথের সাক্ষরে গানটি মুদ্রিত হয়। এই বছর বঙ্গদর্শন পত্রিকার আশ্বিন সংখ্যাতেও গানটি মুদ্রিত হয়েছিল। গানটির প্রথম যন্ত্রসংগীতে সুরকরেন সমর দাস এবং এর ইংরেজি অনুবাদ করে সৈয়দ আলী আহসান।
বর্ডার গার্ড বাংলাদেশ
১৭৯৫ সালের ২৯ জুন বর্ডার গার্ড বাংলাদেশের গোড়াপত্তন হয়েছিল। তখন বাহিনীর নাম ছিল রামগড় লোকাল ব্যাটালিয়ন। সৈন্যসংখ্যা ছিল ৪৪৮। ছয় পাউন্ড গোলা, চারটি কামান এবং দুটি অনিয়মিত অশ্বারোহী দল নিয়ে রামগড় লোকাল ব্যাটালিয়ন গঠন করা হয়। সীমান্ত এলাকায় সমস্যা বৃদ্ধির কারণে এ বাহিনী পার্বত্য অঞ্চলের অভিযানে অংশ নেয়। ১৮৬০ সালে রামগড় লোকাল ব্যাটালিয়নের নাম পরিবর্তন করে রাখা হয় ফ্রন্টিয়ার গার্ডস।
রক্‌স্টার্‌টা
রক্‌স্টার্‌টা ৮০' এর শেষ দিকে এবং ৯০' এর শুরুর দিকে বেশ কয়েকটি সফল কনসার্ট এ অংশ নেয়। পরবর্তীকালে ব্যান্ডের অধিকাংশ সদস্য উচ্চশিক্ষার্থে দেশের বাইরে চলে গেলে যোগাযোগের অভাবে ব্যান্ডের কার্যক্রম থেমে যায়। মাহবুব-উর-রশিদ মাইল্‌স্‌ এ ড্রামার হিসেবে যোগ দেন। পরে ছেড়ে যান। তাকে দেশের সেরা ব্যান্ড ড্রামার দের একজন হিসেবে গণ্য করা হত। ইমরান হোসেন এখন এলিফ্যান্ট রোড নামের ব্যান্ডের সাথে যুক্ত।
হার্ড রক
হার্ড রক হালকাভাবে সংজ্ঞায়িত রক সংগীতের একটি প্রকার যার উৎস ১৯৬০-এর দশকের গ্যারেজ, ব্লুজ রক ও সাইকেডেলিক রকে আছে। এতে ডিস্টোর্টেড ইলেকট্রিক গিটার, বেজ গিটার, ড্রাম ও সাথে পিয়ানো, কি-বোর্ডও ব্যবহার করা হয়। ১৯৭০ দশকের জনপ্রিয় সঙ্গীতের মাঝে এটি বেড়ে ওঠে লেড জেপলিন, ডিপ পার্পল, এরোস্মিথ, এসি ডিসি এবং ভ্যান হেলেন ব্যান্ডের সংস্পর্শে এবং ১৯৮০ দশকের বাণিজ্যিক সাফল্যের শিখরে ওঠে। এই দশকের শেষের দিকে কিছু গ্লাম মেটাল ব্যান্ড বনজোভি, ডিফ লেপার্ড ও গানস অ্যান্ড রোজেস খুব সফল হয়ে ওঠে, তবে তাদের জনপ্রিয়তা হারায় গ্রুঞ্জের সাফল্যের কারণে। এরা ছাড়াও অনেক পোস্ট গ্রুঞ্জ ব্যান্ডগুলো হার্ডরক গান করতে থাকে। হার্ডরক এক ধরনের উচ্চশব্দের আক্রমণাত্নক রক সঙ্গীত। হার্ডরককে কখনো কখনো কক রকের কাতারে ফেলা হয় এর প্রকাশ্য পুরুষত্ব ও যৌনতার জন্য এবং ঐতিহাসিকভাবেই এটা পরিবেশন করে পুরুষরা ও শ্রোতারা হলো সাদা চামড়ার ও বয়ঃসন্ধিকালের ছেলেরা। ১৯৬০-এর দশকে হার্ডরককে হেভি মেটালের সাথে তুলনা করা যেত কাছাঁকাছি হিসেবে, কিন্তু আস্তে আস্তে এদের মধ্যে ব্যবধান বাড়তে থাকে। হার্ডরক রক এ্যান্ড রোলের পরিচয় বহন করে। হেভি মেটাল আরো গভীর বৈশিষ্ট্য নিয়ে আসে ১৯৭০-এর দশকে ব্ল্যাক সাবাথের মাধ্যমে এবং ১৯৮০-এর দশকে এর আরও অনেক উপধারা সৃষ্টি হয়। ১৯৬০-এর দশকের মাঝামাঝিতে আমেরিকা ও ইংল্যান্ডের রক ব্যান্ডগুলো রক এ্যান্ড রোলকে পরিশীলিত করতে থাকে শব্দাড়ম্বর ড্রামের শব্দে, কঠিন শব্দে, ভারী গিটার রিফের মাধ্যমে ও উচ্চগলার ভোকালের মাধ্যমে। ১৯৬০-এর দশকের শেষের দিকে মূল ধারার রক সঙ্গীত বিভক্ত হয় সাইকেডেলিক রক থেকে সফটরক ও হার্ডরকে। সফটরকের উৎপত্তি বা অনুপ্রেরণা ফোক রক, যা সুরেলা সুর ও সঙ্গীত মাধূর্য ব্যবহার করে। অন্যদিকে হার্ডরকের অনুপ্রেরণা ব্লুজ রক যা উচ্চ শব্দের ও অধিক তীব্রতার। ব্লুজ রকের অগ্রবর্তীরা হলেন ক্রিম, জিমি হেন্ড্রিক্স এবং দ্যা জেফ বেক দল। আমেরিকার ডিসকো ও ইংল্যান্ডের পাঙ্করকের উত্থান হার্ডরকের সাফল্যকে স্তিমিত করে ফেলে। ১৯৮২ সালের দিকে থ্রাশ মেটালের সৃষ্টি যা হেভি মেটাল উপাদানের সাথে হার্ডকোর পাঙ্কের উপাদান মিশিয়ে সৃষ্টি এবং যা সৃষ্টি করে মূলত মেটালিকা, স্লেয়ার, অ্যানথ্রাক্স ও মেগাডেথ ব্যান্ডগুলো হার্ডরকের ধরন পরিবর্তন করে ফেলে ও এক্সট্রিম মেটাল তৈরিতে অবদান রাখে। আমেরিকায় হার্ডরক প্রথম সারিতে চলে আসে যখন ১৯৮৬ সালে পয়জন এবং সিন্ড্রেলা তাদের মাল্টি-প্লাটিনাম পাওয়া প্রথম অ্যালবাম বের করে। ১৯৮৬ সালে ভ্যান হেলেন ব্যান্ডের ৫১৫০ অ্যলবামটি তাদের ১ম অ্যালবাম ভোকাল স্যামি হাগারের সঙ্গে, যা আমেরিকায় তিন সপ্তাহ ধরে ১ম অবস্থানে থাকে ও ৬ মিলিয়ন কপির বেশি বিক্রি হয়। এই দশকের ২য় অর্ধে আমেরিকায় হার্ডরক পরিণত হয় সবচেয়ে ভরসা করার মতো বাণিজ্যিক জনপ্রিয় সঙ্গীতে।
অবসকিওর (বাংলা ব্যান্ড)
অবসকিওর বাংলাদেশের ব্যান্ড সঙ্গীতের ইতিহাসের অন্যতম একটি ব্যান্ড। আশির দশকে সাইদ হাসান টিপু এই ব্যান্ডটি প্রতিষ্ঠার উদ্যোগ নেন। ১৯৮৫ সালের ১৫ মার্চ খুলনায় অবসকিউর প্রতিষ্ঠা করেন টিপু। 
আশির দশকে সারগাম স্টুডিও থেকে অবসকিওরের প্রথম অ্যালবাম প্রকাশিত হয়। ১৯৮৬ সালের সেই সেলফ টাইটেল প্রথম "অবসকিওর ভলিউম ১" ব্যান্ডের অ্যালবাম বাংলা ব্যান্ড সঙ্গীতের ইতিহাসে চিরঠাই করে নেয়। সেই অ্যালবামের আলোচিত ১২ টি গানের মধ্যে অন্যতম হল "মাঝরাতে চাঁদ", "ভণ্ড বাবা", "মমতায় চেয়ে থাকা" ইত্যাদি। ১৯৯০ সালে বের হয় ২য় অ্যালবাম, সেটিও ছিল সেলফ টাইটেলড । এই অ্যালবামে "তুমি ছিলে কাল রাতে", "আধার ঘেরা স্বপ্ন", "সন্ধ্যা আকাশ" গান আলোচিত জয়। ৯৩/৯৪ সালে প্রকাশিত হয় রকিং ঘরণার অ্যালবাম "স্বপ্নচারিণী"। এ পর্যন্ত ৯ টি অ্যালবাম প্রকাশিত হয়েছে অবসকিওরের। সর্বশেষ প্রকাশিত হয় "অবসকিওর ও বাংলাদেশ"।
অজিত রায়
ষাটের দশকে রবিঠাকুর রচিত বাংলাদেশের জাতীয় সঙ্গীত 'আমার সোনার বাংলা' গানটিকে তিনি মাঠে-ময়দানে গেয়ে জনপ্রিয় করে তুলেছিলেন। সহকর্মী শিল্পীদের ডাকে সাড়া দিয়ে ১৯৭১ সালের জুন মাসে তিনি কলকাতায় স্বাধীন বাংলা বেতার কেন্দ্রে যোগ দেন। এসময় তাঁর সতীর্থ হিসেবে ছিলেন - আপেল মাহমুদ, আব্দুল জব্বার, সমর দাস, কাদেরী কিবরিয়া, সুজেয় শ্যাম-সহ অন্যান্য শিল্পীরা। এ সময়ে তাঁর রচিত ও সুরারোপিত বিখ্যাত গানগুলো রণাঙ্গণে মুক্তিবাহিনীসহ সাধারণ মানুষদেরকে স্বদেশকে ঘিরে চিন্তা-চেতনায় উদ্বুদ্ধ করতে সাহায্য করেছিল। পাশাপাশি রবীন্দ্রসঙ্গীত, নজরুল গীতি, দেশাত্মবোধক গান, গণসঙ্গীতও পরিবেশন করেছিলেন তিনি। তার জনপ্রিয় গানগুলো হলোঃ-
১৯৭১ সালের ১৬ই ডিসেম্বর বিজয় দিবসে প্রচারিত আখতার হোসেন রচিত "স্বাধীন স্বাধীন দিকে দিকে আজ" গানটিতে সুর ও কন্ঠ দিয়েছিলেন অজিত রায়।
একুশের গান
একুশের গান একটি বাংলা গান যা"আমার ভাইয়ের রক্তে রাঙানো" হিসেবে সুপরিচিত (প্রথম চরণ দ্বারা)। এই গানের কথায় ১৯৫২ সালের ফেব্রুয়ারি ২১ তারিখে সংঘটিত বাংলা ভাষা আন্দোলনের ইতিহাস ফুটে উঠেছে। সাংবাদিক ও লেখক আবদুল গাফফার চৌধুরী ১৯৫২ সালের ২১শে ফেব্রুয়ারিতে গানটি রচনা করেন। প্রথমে আবদুল লতিফ গানটি সুরারোপ করেন। তবে পরবর্তীতে আলতাফ মাহমুদের করা সুরটিই অধিক জনপ্রিয়তা লাভ করে, ১৯৫৪ সালের প্রভাত ফেরীতে প্রথম গাওয়া হয় আলতাফ মাহমুদের সুরে আমার ভাইয়ের রক্তে রাঙানো গানটি এবং এটিই এখন গানটির প্রাতিষ্ঠানিক সুর। ১৯৬৯ সালে জহির রায়হান তাঁর 'জীবন থেকে নেওয়া' চলচ্চিত্রে গানটি ব্যবহার করেন। বর্তমানে এই গানটি হিন্দি, মালয়, ইংরেজি, ফরাসি, সুইডিশ, জাপানিসহ ১২টি ভাষায় গাওয়া হয়।আমার ভাইয়ের রক্তে রাঙানো একুশে ফেব্রুয়ারি
আমি কি ভুলিতে পারি
ছেলেহারা শত মায়ের অশ্রু ঝরা এ ফেব্রুয়ারি
আমি কি ভুলিতে পারি
আমার সোনার দেশের রক্তে রাঙানো একুশে ফেব্রুয়ারি
আমি কি ভুলিতে পারি।।
এব্রাহাম মজুমদার
এব্রাহাম মজুমদার একজন ভারতীয় বাঙালি সুরকার, কন্ডাকটর, পিয়ানো বাদক, বেহালা বাদক এবং অর্কেস্ট্রা বাদক। তিনি মহীনের ঘোড়াগুলি বাংলা স্বাধীন রক সঙ্গীত ব্যান্ডের একজন প্রতিষ্ঠাতা সদস্য হিসেবে ১৯৭৬ থেকে ১৯৮১ সাল পর্যন্ত এই ব্যান্ডের সাথে যুক্ত ছিলেন।
দেবব্রত বিশ্বাস
১৯২৭ সালে ম্যাট্রিক পাস করে কলকাতার সিটি কলেজে ভর্তি হন। এই সময় ব্রাহ্মসমাজ ও পরে শান্তিনিকেতনে গান গাইবার আমন্ত্রণ পান। জোড়াসাঁকো ঠাকুরবাড়ির সঙ্গে ঘনিষ্ঠতাও বাড়ে। ১৯২৮ সালের ব্রাহ্ম ভাদ্রোৎসবে কলকাতার সাধারণ ব্রাহ্মসমাজ মন্দিরে রবীন্দ্রনাথকে প্রথম দেখেন দেবব্রত। ১৯৩৩ সালে কলকাতা বিশ্ববিদ্যালয় থেকে অর্থনীতিতে এমএ পাস করেন এবং ১৯৩৪ সালে হিন্দুস্থান ইনসিওরেনস কোম্পানিতে বিনা মাইনের চাকরিতে যোগদান করেন। পরের বছর চাকরি পাকা হয় ও বেতন ধার্য হয় ৫০ টাকা। এই চাকরিসূত্রে রবীন্দ্রনাথের ভ্রাতুষ্পুত্র সুরেন্দ্রনাথ ঠাকুর ও তাঁর পুত্র সুবীর ঠাকুরের সঙ্গে আলাপ হয়ে দেবব্রতের। মূলত এঁদেরই সূত্রে রবীন্দ্রসঙ্গীত জগতে পদার্পণ করেন দেবব্রত। ১৯৩৮ সালে কনক দাশের সঙ্গে দ্বৈতকণ্ঠে প্রথম তাঁর রবীন্দ্রসঙ্গীত রেকর্ড। এই সময় থেকে হিজ মাস্টার্স ভয়েস ও অন্যান্য রেকর্ড সংস্থা তাঁর গান রেকর্ড করতে শুরু করে। রবীন্দ্রসঙ্গীতের পাশাপাশি গণসঙ্গীত ও অন্যান্য গানও গাইতেন। তাঁর আত্মজীবনী থেকে জানা যায়, এই সময় কাজী নজরুল ইসলামের সঙ্গেও তাঁর পরিচয় হয়েছিল এবং নজরুল তাঁর গান শুনে তাঁকে দুটি শিখিয়ে সেগুলি রেকর্ড করিয়েছিলেন। একটি গান “মোর ভুলিবার সাধনায় কেন সাধো বাদ” অপরটি আত্মজীবনীতে তিনি স্মরণ করতে পারেননি। যদিও এই রেকর্ডদুটি প্রকাশিত হয়নি।
ব্যাকস্ট্রিট বয়েজ
ব্যাকস্ট্রিট বয়েস (ইংরেজীতে: Backstreet Boys) একটি মার্কিন বয় ব্যান্ড। ১৯৯৩ সালে ফ্লোরিডার অর্লান্ডোতে এই গ্রুপটি গঠিত হয়। এর সদস্য হলেন এ. যে. ম্যাকলিন, হাউয়ি ডরো, নিক কার্টার, কেভিন রিচার্ডসন এবং ব্রায়ান লিট্রেল। তাঁরা তাদের প্রথম আন্তর্জাতিক অ্যালবাম "ব্যাকস্ট্রিট বয়েস" -এর মাধ্যমে আন্তর্জাতিক খ্যাতি অর্জন করে। পরবর্তী বছরে তাঁরা দ্বিতীয় অ্যালবাম "ব্যাকস্ট্রিটস ব্যাক" প্রকাশ করে। এটিও বিশ্বব্যাপী জনপ্রিয়তা অর্জন করে। তাঁরা চূড়ান্ত খ্যাতি অর্জন করে ১৯৯৯ সালে তাদের তৃতীয় অ্যালবাম "মিলেনিয়াম" প্রকাশের মাধ্যমে। ২০০০ সালে বের হয় তাদের "ব্ল্যাক এন্ড ব্লু" অ্যালবামটি।